
Merca cu operacion di vuelo na Guyana 


Relaciona cu desaroyonan 
recien entre Venezuela y 
Guyana, unda Venezuela a 
menasa di invadi e region 
di Esequibo cu nan ta con- 
sidera como parti di nan 
teritorio, Comando Sur 
di Merca a conduci opera- 
cionnan di vuelo den sos- 
ten di soberania di Guy- 
ana. 


Recientemente, 
presidente 
Venezolano Nicolas Maduro 
a tene un referendum pa laga 
pueblo Venezolano dicidi si 
mester anexa Esequibo den 
teritorio Venezolano. E dis- 
puta aki tin decadas ta an- 
dando, y e region Esequibo 
ta constitui como dos tercer 
parti di henter teritorio Guy- 
anes. 
Presidente Guyanes, Irfaan 
Ali a indica cu a tuma con- 
tacto cu aliadonan den region 


pa prepara nan defensa contra 
un eventual invasion Venezo- 
lano. Ayera, Comando Sur di 


Merca (USSOUTHCOM) 
den 
un 
comunicado 
di 
prensa a indica cu a conduci 


“operacionnan di vuelo cu 
Guyana riba 7 di december. 
E ehercicio aki ta expande 
riba acercamento rutinario y 
operacionnan pa reforsa part- 
nership di seguridad entre 
Merca y Guyana, y pa reforsa 
cooperacion regional. 


“Ademas di e ehercicio aki, 
USSOUTHCOM 
ta 
bay 
continua 
su 
colaboracion 
cu e GDF den areanan di 
preparacion pa desaster, se- 
guridad marino y aereo, y 
combati organisacion crimi- 
nal transnacional. Merca ta 
bay continua su compromiso 
como partner confia di segur- 
idad pa Guyana y pa promove 
cooperacion y interoperabili- 
dad”, e comunicado a finalisa 
bisando. 


Gobierno a institui comision nacional pa combati violencia contra hende muhe 


Ayera tardi durante conferencia di pren- 
sa di gobierno Prome Minister, Evelyn 
Wever-Croes a anuncia cu gobierno a in- 
stitui un comision nacional dedica na e 
lucha pa stop violencia y maltrato contra 
hende muhe. E comision “Stop Violen- 
cia Contra Hende Muhe” ta lidera pa di- 
rectora di Centro di Desaroyo di Hende 
Muhe (CEDEHM), Miangela Ras. 


Manera ta conoci caba, desde 25 di Novem- 


ber te cu 10 di December, Aruba ta entre e 
paisnan cu ta participando na e 16 dianan di 
activismo contra abuso y maltrato di hende 
muhe y mucha muhenan. 


E mandatario a remarca cu lamentablemente 
na Aruba tambe e tipo di abusonan aki ta tuma 
luga. Esaki a resalta den un estudio conduci pa 
Sra. Mr. Alida (Lili) J. Rasmijn-Marval, yama 
"Women's experiences of intimate partner vi- 
olence in heterosexual relationships in Aruba 


and the negative health con- 
sequences". 


El a enfatisa cu a pesar cu na 
Aruba hopi hende ta purba 
na tene esaki scondi, tin indi- 
cacion cu aki na Aruba tambe 
1 den cada 3 mucha muhe 
hoben, of hende muhe, den 
algun momento di nan bida 
ta bira victima di abuso na 
man di su pareha. 


Memey di e 16 dianan di ac- 
tivismo aki, Prome Minister 
a institui e comision nacional 
bao liderazgo di e directora 
di CEDEHM) Sra. Miangela 
Ras, pa yuda gobierno den e 
lucha pa stop abuso y maltra- 
to contra hende muhe. 


El a señala cu un di e meta- 
nan di Desaroyo Sostenibel 


cu Nacionnan Uni a stipula 
pa un miho mundo, SDG5, 
ta indica cu mester purba 
logra igualdad, y empodera 
tur hende muhe. E comision 
cu a wordo institui, tin como 
encargo pa bin cu propues- 
tanan concreto, con pa bringa 
e tipo di abuso aki eficaz- 
mente. 


Mirando cu e comision lo 
toca 
diferente 
ministerio, 
Prome Minister a pon’e re- 
sorta bao di e Ministerio di 
Asuntonan General y lo bay 
consisti di cinco miembro 
di diferente area publico, y 
semi-publico y e comision 
nacional lo realisa accionnan 
coordina pa elimina tur 
desigualdad cu por existi den 
posicion di hende muhe y 
hende homber na Aruba. 


Awe den oranan di mainta, 8:30 
precies ta bay tuma luga e trata- 
mento di e caso di R. Vos, ken a 
keda deteni for di 22 di maart 
ultimo na KIA. Vos tabata fungi 
como polis den Cuerpo Policial di 
Aruba y e ta sospecha di a comete 
varios delito. 


Delitonan: Apropiacion ilicito inten- 
cional di portofonnan y/of cargador- 
nan, di viola secretonan cu e tabata 
obliga pa tene como agente policial, 
di tuma regalo of promesa y di partic- 
ipacion na un organisacion criminal. 


For di dia cu Vos a keda deteni, el a 
bay KIA directamente, debi cu esey 
ta e maneho pa proteha e investiga- 
cion. Su caso tabata hermeticamente 
cera na unda Ministerio Publico no a 
duna mucho detaye di su detencion, 
pa motibo cu e caso ta compleho y 
tin hopi aparato y hende involucra, 
incluyendo periodistanan cu a ricibi 
informacion via operacion di Vos. 


Dia 7 di juli ultimo, Vos di 51 aña di 
edad a presenta dilanti hues pa trata 
su caso pro forma. Na e momento ey, 
fiscal a splica cu e investigacion no 
tabata cla, sino cu por dura al menos 
tres luna mas, y cu mester laga Vos 
deteni pa evita cu e por stroba e in- 
vestigacion. Na e momento ey a logra 


habri un di e laptopnan cu a confisca 
den entrada hudicial na su cas, cual 
tabatin informacion cu a compro- 
mete Vos den e caso aki. 


Na e momento ey, abogado di Vos a 
pidi hues pa suspende e detencion 
preventivo, mirando e situacion per- 
sonal di famia di Vos – e tabata e uni- 
co cu tabata provee pa su famia y awo 
su salario a stop y no tin entrada. E tin 
dos yiu cu tin problema psicologico. 
Sinembargo, hues a rechasa e solici- 
tud despues cu fiscal a splica cu door 
cu mester scucha mas hende, si Vos 
sali, e hendenan en cuestion no ta bay 
papia mas. 


Dia 21 di september ora e caso pro- 
forma a tuma luga, fiscal di Minis- 
terio Publico a pidi hues pa interoga 
cinco periodista di diferente medio di 
comunicacion di Aruba. Den e tres 


laptop confisca a haya posibel mensa- 
henan entre e acusado y e reportero- 
nan sospechoso, cu ta demostra cual 
informacion confidencial a sali riba 
rednan social. 


Segun hues, e cinco periodista aki 
mester ser confronta cu e contenido 
di e dossier y ya a interoga nan caba. 
Pa esaki, fiscal a prefera pa hiba e caso 
na Hues Comisario pa por cuestio- 
na e cinco reportero den cuadro cu 
reglanan. 


Defensa a cuestiona pakico no a de- 
tene y cuestiona e reporteronan den 
e periodo entre juli y september. 
Normalmente ta warda pa investiga- 
cion conclui pa por sigui cu e cues- 
tionamento di sospechoso, pero pa 
esaki, OM a dicidi awo di tuma un 
otro orden di maneho, esta no warda 
pa e analisis di e laptopnan y conti- 
nua numa cu e cuestionamento di e 
reporteronan. 


Pa esaki, defensa a puntra pakico esaki 
tabata tumando luga na september y 
no dos luna prome. E abogado a sub- 
raya cu OM tin experencia pa loke ta 
trata tipo di casonan asina, pues tabata 
sa di antemano caba cu e proceso lo 
dura basta tempo. Tambe a puntra 
pakico no a usa e informacion analisa 
di e prome laptop, den cual supuesta- 
mente a haya 9000 mensahe cu por a 
usa pa cuestionamento. 


Abogado di Vos a pidi un schorsings- 
verzoek, debi cu Vos tabata mantene 
den detencion cu inkietud tocante e 
trayectorio di e caso. Ademas a sub- 


raya e situacion financiero y familiar 
di e acusado, den cual a menciona e 
dificultadnan cu e yiunan y esposa ta 
experenciando debi na salud mental y 
falta di entrada. 


Den e argumento di OM, fiscal a 
splica cu e proceso pa habri y analisa 
laptop no tabata uno facil y cu esaki 
ta tuma basta tempo. E motibo pa e 
duracion di e proceso aki tabata pa un 
supuesto falta di capacidad. Debi na 
esaki, OM a pone den carta cu e tem- 
po ey tabata e momento pa manda e 
caso directamente na hues comisario 
pa cuestiona e otro sospechosonan. 


Pa locual ta e argumento di schors- 
ingsverzoek, OM a declara cu no tin 
fondo pa e peticion aki, ya cu no ta- 
batin inkietud mas pa loke ta trata e 
trayectorio di e caso, mirando cu a 
opta pa bay den un otro direccion. 
Segun OM, e opcionnan nobo cu a 
habri debi na e decision aki lo resulta 
cu e caso no lo dura hopi tempo mas. 
Pues pa esaki, e fiscal di OM a pidi 
pa procesa e caso dia 8 di december 
2023 y pa manda e caso directamente 
na hues comisario. 


Na fin di e sesion aki di september, 
hues a bay di acuerdo cu e fiscal y a 
dicidi pa manda e caso na hues pa 
cuestiona e cinco sospechoso y pa 
e caso continua riba 8 di december 
2023. 


Pa loke ta trata e schorsingsverzoek, 
Hues a declara cu esaki no ta na ordo, 
mirando cu e actonan cometi pa Vos 
ta uno basta serio. 

Containernan di klapchi ta na Wela 


DOW mediante un comunicado publica riba su rednan 
social a informa comunidad cu containernan di klap- 
chi ta na Wela y cu temporada pa control den e pun- 
tonan di benta ta yegando pa asina bendedornan por 
tin nan permiso regla. 


Den e siman di 20 di december 2023, lo cuminsa habri e con- 
tainernan pa asina nan por ser controla door di Departamento 
di Aduana Aruba. 


Dia 27 di december 2023 den oranan di marduga nan lo ser 
transporta pa e puntonan di benta. 


Dia 27 december 2023 for di oranan di mainta por cuminsa 
bende te 9'or di anochi te cu dia 31 december 2023. 


Pa tira klapchi e fechanan ta for di 27 december 2023 te cu 
10'or anochi te cu 1 di januari 2024 pa 1'or di merdia. 


Despues di e fecha akinan e permiso no ta valido mas cu es- 
nan cu haci uso di tiramento di klapchi y por tin consecuen- 
cianan pa esaki. 


Locual ta shownan di vuurwerk lo tin solamente na cambio di 
aña den area di hotel. 


Controlnan riba puntonan di benta lo cuminsa for di 27 de- 
cember 2023 te cu ultimo dia di benta pa tur e departamen- 
tonan di gobierno envolvi cu esaki. 


Awe den corte: 
Ex-polis R. Vos sospecha di participacion den organisacion criminal 

Cambionan den ley di LAft ta promove un maneho financiero responsable 


Den nos edicion di ayera, 
nos a publica un prome 
articulo na unda ta brinda 
informacion detaya ariba 
e cambionan cu ta bay tin 
den e Landsverordening 
Aruba Tijdelijk Financieel 
Toezicht (LAft) cu drenta 
na vigor dia 1 di januari 
2024. 


Manera ya caba menciona, 
Aruba y Hulanda ariba 2 di 
mei 2015 a yega na un proto- 
col tocante e finanzas publico 
di Aruba, for di cual a resulta 
e Ley di Aruba pa Supervi- 
sion Financiero Temporal 
(LAft), cu ta contene regla- 
nan relaciona na supervision 
independiente durante e for- 
macion y ehecucion di e pre- 
supuestonan di Pais Aruba y 
diferente asunto. 


Despues di varios luna di 
negociacionnan intenso, Go- 
bierno di Aruba y Hulanda a 
yega na un acuerdo pa loke ta 
trata e supervision financiero 
cu lo sigui den 2024 cu e ley 
di LAft. E ley aki di supervi- 
sion ta vence 31 di december 
2023 y Hulanda, na ultimo 
momento, a presenta tres 
condicion cu mester wordo 
inclui den e ley aki pa asina 
por yega na un acuerdo ariba 
e tema aki. 


Pandemia di COVID-19 a 
yega Aruba na luna di maart 
2020 y a afecta e Pais fuerte- 
mente, resultando den un 
necesidad significante pa sos- 
ten di likides for di Hulanda 
den forma di prestamonan 
sin interes. 


Un proyecto di Ley di Re- 
ino pa supervision financiero 
pa Aruba a keda presenta na 
Staten-Generaal, contenien- 
do reglanan pa supervision 
financiero for di Reino riba 
Aruba cu normanan presu- 


puestario nobo relaciona na e 
ley di LAft. 


Den e documentonan oficial 
di Gobierno di Aruba cu ta 
elabora ariba e cambionan cu 
tin den e ley di LAft, ta splica 
cual te a normanan y condi- 
cionnan cu ta conoce cambio. 


Segun e documento ta sigui 
splica, cu e evaluacion, men- 
ciona den e articulo anterior, 
ta conta cu e siguiente aspec- 
tonan: den e presupuesto y 
presupuesto plurianual tur 
gasto y entrada spera ta wor- 
do inclui, incluso e riesgonan 
relacion na construccion di 
financiamento fuera di e pre- 
supuesto; e entrada y gasto 
menciona den e presupuesto 
mester wordo splica clara- 
mente. 


E presupuesto ta wordo or- 
ganisa den un manera cu 
ta satisface e criterionan di 
orden y verificalbilidad; e 
gasto- y entradanan cu ta 
wordo produci den e aña di 
obligacion, cu excepcion si 
esaki evidentemente no ta 
prudente, no tin sentido for 


di un perspectiva di econo- 
mia empresarial; y gasto- y 
entradanan ta wordo separa 
for di otro. 


E documento ta indica cu 
den e presupuesto, un splica- 
cion mester wordo inclui to- 
cante e condicion financiero 
di e sector colectivo, cu un 
resumen di e prestamonan di 
placa contrata; e naturalesa di 
e prestamonan di placa, in- 
cluyendo e condicionnan di 
e prestamo, e suma cu ainda 
mester wordo paga pa cada 
prestamo. 


E decisionnan pa paga e 
prestamo cu ta scoge pa e aña 
di presupuesto aki, cambi- 
ando entre prestamonan cu a 
wordo contrata prome cu dia 
1 di maart 2020, prestamonan 
cu a wordo contrata for di 1 
di maart 2020 den relacion 
cu e sosten di likides cu Hu- 
landa a duna, prestamonan 
cu e Pais a contrata for di 1 
di maart 2020 cu otro parti- 
donan y prestamonan cu e 
Pais a contrata for di e mo- 
mento di entrada di e articulo 
aki. 


Otro cambionan cu e docu- 
mento ta señala ta cu si e 
prestamonan ta wordo cont- 
rai riba costo di e Pais den e 
contexto di un procedura di 
destaho publico, esaki lo su- 
cede despues di ricibi conse- 
ho tocante esaki for di Banco 
Central di Aruba. 
Un parrafo nobo lo wordo 
agrega na articulo 15 cu ta 
bisa cu si e manera di ehe- 
cucion di un procedura di 
destaho publico, manera ya 
caba menciona, ta diferi ma- 
terialmente for di e conseho 
di Banco Central di Aruba, 
esaki lo sucede bao di regis- 
tracion por escrito di e moti- 
bo of motibonan pa diferi for 
di e conseho. 
E documento ta indica tambe 
cu despues di articulo 18, un 
articulo nobo lo wordo intro- 
duci, cu ta papia tocante e aña 
financiero 2020 y e añanan 
financiero cu ta sigui, y mes- 
ter brinda un declaracion di 
cuentanan tocante e respon- 
sabilidad 
financiero 
con- 
forme un sistema financiero 
pa meta special. 


Te ora un declaracion di con- 
trol di aprobacion di e cuen- 
tanan di e aña wordo ricibi, e 
Minister lo informa e Colegio 
di Supervision den e prome y 
di tres rapport di ehecucion, 
manera ya caba menciona 
den articulo 19, di e avance di 
e trayecto di mehoracion di 
maneho financiero. Den su 
rapport tocante maneho fi- 
nanciero, e Minister lo duna 
tambe informacion tocante 
con e conseho di e Colegio di 
Supervision su posibel reco- 
mendacion ta wordo sigui. 


Den articulo 19, den e prome 
paragraf, 'di cada kwartaal' lo 
wordo cambia pa 'di prome y 
di tres kwartaal'. 


Despues di articulo 27, un 
articulo nobo lo wordo intro- 
duci, cu lo bisa cu e Pais no 
ta drenta den ningun com- 
promiso nobo di cooperacion 
financiero publico-priva. 


E ley aki ta drenta na vigor dia 
1 di januari 2024. Si e Bole- 
tin Oficial di Aruba den cual 
e ley lo wordo publica, ta sali 
despues di 1 di januari 2024, 
e ley ta drenta na vigor e dia 
despues di e fecha di publi- 
cacion di e Boletin Oficial di 
Aruba den cual e ley lo wordo 
publica, y e ta traha retroac- 
tivamente te cu 1 di januari 
2024. 


Mientras cu Aruba y Hulan- 
da a logra yega na un acuerdo 
ariba e cambionan den LAft 
pa supervision financiero den 
2024, pa loke ta trata e RAft, 
Gobierno demisionario di 
Hulanda tin un mandato pa 
sigui negosha cu gobierno di 
Aruba tocante introduccion 
di un ley di Reino pa supervi- 
sion financiero, pa cual no tin 
un fecha limite determina. 


Mientras cu no tin un acu- 
erdo ariba e tereno aki, Aruba 
lo mester paga e interes di 
6,9% riba e prestamonan di 
2020. Esaki por bira 5,1% na 
momento cu tin un acuerdo 
encuanto e forma y conteni- 
do di un ley di Reino. Na 
momento cu tin un ley di 
Reino vigente, Aruba lo por 
haya un interes di 3,2%. 


Gobierno Hulandes a expresa 
su disposicion pa considera e 
modelo ‘hibrido’ cu Aruba a 
propone. E modelo ta encera 
un propuesta di reparti aspec- 
tonan di supervision finan- 
ciero entre un ley di Aruba y 
un ley di Reino. 

Sigurando cuminda pagabel cu agricultura di generacion nobo 


E seguridad di ofrece pueblo di Aru- 
ba un suministro di cuminda nutri- 
tivo, pagabel y sin mucho depen- 
dencia di importacion ta un topico 
cu varios instancia local manera 
Banco Central di Aruba (CBA) den 
nan rapport “Governing from the 
Future – Leading with Impact” y 
di World Bank Group & European 
Union (WB&EU) “Building Aruba’s 
Food Security during Covid-19 Pan- 
demic and Beyond”, a wordo indica 
como topico cardinal. 


E rapport di WB&EU ta mustra cu desde 
e Pandemia prijs di cuminda pa pueblo 
di Aruba a hisa den manera fuerte. Tam- 
be nos a experiencia con fragil e por ta 
pa depende solamente di importacion di 
cuminda di exterior. 


Den e rapport di CBA, a conseha pa 
stimula innovacion agricultural local 
como un di e varios paso cu por wordo 
tuma yuda pa alivia e problema grandi 
aki. Usando e rapport di WB&EU nos 
ta wak cu un di e pilarnan grandi lo ta 
“Commercial Scale Food & Agriculture 
Business”. 


Den e articulo aki nos lo toca varios 
innovacionnan di agricultura cu por 
wordo implementa na nos isla, cumin- 
sando cu Hydroponic Indoor Container 
Farming. 


Container Farming: 
Aruba no ta un pais cu hopi tereno dis- 
ponibel, dus modonan mas clasico di 
agricultura no lo ta suficiente pa alivia 
e problema den manera echt duradero. 
Un solucion posibel pa esaki den e autor 
su opinion ta usa “Hydroponic Indoor 
Farming” usando Containers. 


Den e solucion aki dentro di un con- 
tainer tin un “environment” ultra-con- 
trola cu temperatura, luz special, modo 
di awa y fertilisacion avansa via “Hydro- 
ponics” cu ta crea un container por pro- 
duci un cantidad sumamente grandi di 
berdad pa e area cu e ta tuma. Tumando 
informacion for di un compania Meri- 
cano yama Freight Farms, 1 container 
por produci mas o menos 1.000 cabez di 
lechuga pa luna. Tambe por crece ber- 
dura manera Kale den cantidad di 171 
liber pa siman. 


E costo mas grandi a e set up aki ta e 
prijs di coriente, cual nos a indica den 
nos articulo di energia Solar, cu e prijs di 
energia por wordo reduci drasticamente 
pa asina haci e concepto aki un bes mas 
atractivo ainda. E uso di awa y fertil- 
isante ta sumamente limita paso ta duna 
esaki direct na e wortel di e mata via un 
sistema Hydroponic. Dor cu tin set up 
di luz special pa cada tipo di mata, e con- 
tainer por produci berdura henter aña, 
cu solamente down-time pa manten- 
cion necesario. En fin e container nan 
por wordo gestappel riba otro pa asina 
crea piso, cu un bes mas ta maximalisa e 
uso di tereno scars di Aruba. 


Salt Water Vegetabels: 
Un otro concepto cu ta bale la pena pa 
menciona ta e uso di berduranan desig- 
na na parti Arabe, unda nan a crea varios 
rasa special di berdura cu por letterlijk 
crece riba awa salo directo for di lama. 
Tin varios rasa di berdura cu a wordo 
crea, bao di cual tomati y otro rasanan di 
berdura popular. Den un paper publica 
den e Journal Cientifico “Frontiers” e 
tecnologia aki ta wordo splica den mas 
detaye. (https://www.frontiersin.org/ar- 
ticles/10.3389/fpls.2020.00801/full) 


MicroAlgae pa Feed Stock pa Pisca 
y Carni: 
Un parti interesante di e concepto den e 
articulo cientifico aki di Frontiers ta cu 
tambe por crece MicroAlgae. Esaki por 
den su beurt wordo usa como un “Feed 
Stock” local ultra-cost-competitivo pa 
bestianan manera galiña, baca, cabrito y 
pisca. Si e prijs di feed stock baha e ora 
criador di bestia na Aruba por crea mas 
bestia y mas importante, crea esakinan 
local via un cadena di suministro com- 
pletamente local di e isla mes. 


Conclusion: 
Cu e tecnologianan cu a menciona e ta 
completamente posibel pa sector agri- 
cultural crea un cadena di cuminda lo- 
cal, mas sigur y na prijs competitivo y 
asina yuda sigura nos seguridad di cum- 
inda nutritivo pa pueblo di Aruba. 

SETAR ta introduci 2 canal nobo cu contenido di Spaña! 


Entrante 8 di december 
2023, clientenan di Cable 
Digital, 
SETAR 
Com- 
plete y IPTV lo nota dos 
canal nobo riba nan tele- 
vision. SETAR ta lansa 
A3Series y A3Cine como 
extra contenido pa su us- 
uarionan di Cable prome 
cu fin di aña. SETAR sa 
e importancia pa brinda 
contenido nobo pa su us- 
uarionan na cas cu gusta 
wak television. 


E Canal Antena 3 ta lider di 
contenido na Spaña y ta of- 
rece e canalnan A3Series y 
A3Cine. SETAR ta contento 
di por ofrece e canalnan aki 
riba su plataforma di SETAR 
Complete, IPTV y Cable 
Digital. 


A3Series ta dedica na brinda 
entretenimento y serie origi- 
nal di Spaña, tur presenta 
den calidad HD 24 ora pa 
dia. E canal ta ofrece con- 
tenido pa tur gusto, edad y 
ta conta cu un variedad di 
genero cu ta inclui comedia, 
romance, drama, suspenso, 
historia y hopi mas. 


A3Cine ta un canal di ex- 
celencia cinematografo Spa- 
ño. E canal ta conta cu un 
catalog di mas di 7000 titulo 
di pelicula pa e amantenan di 
cine. Un canal cu lo brinda e 
miho den cine mundial. 


SETAR Complete y IPTV 
Clientenan cu servicio di 


Setar Complete y IPTV por 
mira e canal A3Series den 
HD na canal 73 y A3Cine na 
canal 74. 


Cable Digital 
Clientenan cu servicio di Ca- 
ble Digital por mira A3Series 
na canal 101 y HD na canal 
361. A3Cine na canal 102 y 


HD na canal 362. 
SETAR ta spera cu e canalnan 
nobo lo trece hopi entreteni- 
mento den e hogarnan na 
Aruba. Pa mas informacion 
bishita nos website www. 
setar.aw of pagina social. SE- 
TAR ta sigui traha pa brinda 
nos cliente e miho servicio y 
experiencia. 


Beca di Reino pa yuda studiantenan di Caribe na Hulanda 


Cuminsando proximo aña 
escolar/academico, 
mas 
o menos 120 studiante di 
Hulanda y di e islanan 
Caribe Hulandes lo haya 
un beca pa haci un pasan- 
tia (stage) of intercambio 
di estudio di seis (6) luna 
dentro di Reino. E asina 
yama “Koninkrijksbeurs” 
di maximo 5900 euro mes- 
ter conduci na menos 


“drop out” of caso di cam- 
biamento di estudio bao 
di studiantenan di Caribe 
den enseñansa superior 
(“HBO” of “WO”) na Hu- 
landa. 


Cada aña alrededor di mil 
studiante di nos islanan Ca- 
ribe Hulandes (Aruba, Bo- 
neiro, Corsou, Sint Maarten, 
Sint Eustatius, Saba) ta cum- 


insa cu un estudio univer- 
sitario (WO) of na nivel di 
HBO na Hulanda. Inves- 
tigacion recien ta mustra cu 
e studiantenan aki ta cambia 
di estudio mas frecuente cu 
studiantenan cu a haci un 
“vooropleiding” na Hulanda. 
E cantidad di “drop out” du- 
rante e prome aña di univer- 
sidad tambe ta mas halto bao 
di e studiantenan Caribense. 
Tin tres causa principal segun 
Nicolle Spellen, “Program- 
mamanager” 
di 
Strategic 
Education Alliance (SEA), 
un organisacion di diferente 
partner di enseñansa den 
Reino cu ta traha pa mehora 
e exito di e studiantenan di 
Caribe. “E idioma, e dificul- 
tad pa establece y custuma 
na Hulanda y esun principal: 
escogencia robes di estudio.” 


E studiantenan ta experien- 
cia e transicion pa studia na 
Hulanda como uno grandi. 
Tambe nan ta enfrenta prob- 
lemanan 
practico 
manera 
haya un vivienda segun e 
Ministerio 
di 
Enseñansa, 
Cultura y Ciencia di Hulan- 
da (OCW). “Bo ta bin di leu 
y ta haya bo den un cultura 
completamente 
diferente”, 
minister demisionario Di- 


jkgraaf a comenta na NOS 
Radio 1 Journaal. 
E beca nobo aki ta compara- 
bel cu e “Erasmusprogram- 
ma” cu ta permiti e studi- 
antenan pa studia temporal- 
mente na un pais Europeo. 
E programa di “Erasmus” 
sinembargo no ta permiti e 
studiantenan haci un inter- 
cambio of pasantia dentro di 
Reino. E “Koninkrijksbeurs” 
si ta permiti esaki. E min- 
isterio di “OCW” a destina 
600.000 euro pa esaki. Tur 
studiante den Reino por ben- 
eficia di e beca; un studiante 
di Hulanda tambe lo por haci 
un programa di intercam- 
bio na por ehempel Univer- 
sidad di Aruba of di Corsou. 
Sinembargo e meta di e plan 
ta principalmente pa e studi- 
ante Caribense tin oportuni- 
dad igual pa ta mas exitoso 
den su estudio. 
Door di haci un intercambio 
cortico na Hulanda, e studi- 
ante di Caribe por experien- 
cia kico kiermen studia na 
Hulanda, prome cu e dicidi 
di bay biba y studia eynan pa 
un temporada mas largo. 


Minister di Enseñansa de- 
misionario Dijkgraaf ta spera 
tambe cu e beca lo facilita 


mas studiante di Caribe pa 
sigui un estudio na un di e 
otro islanan. 
Ta importante pa e studian- 
tenan di Caribe adkiri e tipo 
di experiencianan aki, Di- 
jkgraaf a bisa. 
Tambe e ta hay’e impor- 
tante pa e studiantenan bay 
bek nan isla, “paso e islanan 
tambe mester di su hendenan 
jong y studia”. 
E aña escolar/academico aki 
ta haciendo un prueba cu 
25 alumno. E intencion ta 
pa 120 alumno participa du- 
rante e siguiente aña escolar/ 
academico. Alumno/studian- 
tenan lo tin te dia 1 di mei 
2024 pa aplica pa e beca cu lo 
cuminsa na september 2024. 
Mas informacion tocante e 
proceso di aplicacion lo wor- 
do anuncia despues. 


Mas informacion 
Pa mas informacion por 
bishita e website di Depar- 
tamento di Enseñansa Aruba 
(DEA) ea.aw y e website di 
Strategic Education Alliance 
(SEA) 
strategiceducation- 
alliance.org. Tambe por sigui 
e desaroyonan pa medio di 
nos pagina di Facebook of In- 
stagram @educationaruba. 

Hues na Texas ta aproba abortus pa muhe na estado a pesar di e 
prohibicion estatal 


(AP) —Un hues na Texas 
a duna un muhe na esta- 
do, di ken su fetus tin un 
diagnosis fatal, permiso 
pa haya un abortus entre 
un desafio tocante pro- 
hibicion cu varios estado 
a implementa desde cu e 
anula ley Roe v. Wade. 


E caso entrega pa Kate Cox, 
un mama di dos yiu for di e 
area di Dallas, por ta e prome 
biaha cu un hende muhe a 
puntra corte pa aproba un 
abortus desde e decision di 
Corte Supremo Mericano. E 
orden ta aplica solamente pa 
Cox su abogadonan a discuti 
e impactonan mas amplio, 
yamando e no realistico pa 
hopi mas muhe bay dilanti 
corte pa haya permiso pa 
abortus. 


Hues di districto Maya Guer- 
ra Gamble, un democratico 
eligi, a aproba un orden tem- 
porario cu ta permiti Cox pa 
haya un abortus bao di kico ta 
excepcionnan incomun na e 
prohibicion di Texas. Aboga- 
do general di Texas, Ken Pax- 
ton, di ken su oficina a argu- 
menta cu Cox no ta cumpli 
cu e criteria pa un excepcion 
medico. Paxton a adverti cu 
consecuencianan legal ainda 
ta posibel di e dokter di pro- 
vee e abortus. 


Cox, ken ta 20 siman na esta- 
do, a asisti e huicio via Zoom 
hunto cu su casa pero no a 
adresa e corte. Dokternan a 
conta Cox cu si e curason di 
su baby stop, pa induci labor 
por tin un riesgo di ruptura 
uterina pa via di su cesarion- 
an den pasado, y cu un otro 
cesario na termino completo 
lo trece peliger na su habili- 
dad pa haya otro yiu. “E idea 
cu Sra. Cox kier ta un mama 
y cu e ley aki por pone su ha- 
bilidad pa por haci esaki den 
riesgo lo ta un mal maneho di 
husticia,” segun Gamble. 


E Center for Reproductive 
Rights, cual ta representando 


Cox, a bisa cu e caso aki por 
ta e prome desde Roe v. Wade 
a ser anula. Desde e huicio 
controversial ey, Texas y otro 
12 estado a prohibi abortus 
na casi tur etapa di embaraso. 
Oponentenan a busca pa 
relaha e prohibicionnan ey, 
incluyendo un desafio an- 
dante na Texas tocante si e 
ley ta demasiado limitante pa 
hende muhe cu complica- 
cionnan di embaraso. 


E orden temporario ta pro- 
hibi Texas pa implementa 
e prohibicion riba Cox y ta 
dura pa 14 dia. Bao e restric- 
cion na Texas, dokternan cu 
ta provee abortus por enfren- 
ta carga criminal cu ta trece 
un castigo te cu bida den 
prizon. Tambe nan por haya 
multa. Hende muhe na esta- 
do no por haya carga criminal 
pa abortus na Texas. 


Paxton a conta e hospitalnan 
na Houston cu e orden “no lo 
protege bo” di obligacionnan 
criminal y civil, argumentan- 
do cu ciudadanonan priva 
ainda por entrega casonan y 
fiscalnan local ainda por hiba 
carga. Aunke Texas ta permiti 
excepcion bao e prohibicion, 
dokternan y hende muhe a 
argumenta cu e rekisitonan 
tabata vago cu dokternan ai- 
nda no ta riesga dunando 
abortus, al menos cu nan en- 
frenta carganan criminal of 
casonan. 


Oficialnan di estado a puntra 
Gamble pa rechasa e peticion, 
argumenta cu Cox no a mus- 
tra cu su bida ta den peligro 
y cu p’esey e no por cualifica 
pa un excepcion di e prohibi- 
cion. E decision a ser entrega 
solamente dos dia despues cu 
Cox a entrega caso. 


Cox a haya sa cu e tabata na 
estado pa tercera bes na au- 
gustus y a bis’e algun siman 
despues cu su baby tabatin 
un riesgo pa un malesa cono- 
ci como trisomy 18, cual por 
resulta den perdida di baby of 


tiki chens di sobrevivencia, 
segun e caso. E terminacion 
di embaraso pa via di anoma- 
lianan di e fetus of problema 
medico no ta ser discuti su- 


ficiente den debatenan na- 
cional tocante abortus. No 
tin ningun estadistica recien 
riba e frecuencia di termi- 
nacion pa anomalianan fetal 


na Merca pero expertonan ta 
bisa cu esaki ta un porcentahe 
chikito di e totalidad di pro- 
ceduranan. 

Javier Silvania no ta contento cu peticion di sindicato 


(CuraçaoChronicle) 
- 
Minister di Finanzas Javi- 
er Silvania a expresa criti- 
ca fuerte contra e peticion 
haci pa e sindicato ABVO. 
E sindicato a haci un peti- 
cion pa tur empleado di 
gobierno cu no atende e 
cena di pasco di gobierno 
ricibi un gift card di 200 
florin. 


Via su pagina di Facebook, 
e Minister a haci un serie di 
acusacion. El a expresa cu e 
sindicato a keda keto ora a 
kita e vakantienan paga, au- 
mento di salario y celebra- 
cionnan di pasco pero awo 
ta critica mientras e gobierno 
di Pisas ta purbando restaura 


e beneficionan perdi. Den 
bista di Silvania, e sindicato 
su peticion ta kita e balor di 
e gobierno su esfuersonan di 
stabilisa e situacion financie- 
ro, cual a deteriora despues 
di e pandemia y e crisis eco- 
nomico asocia. 


Segun e minister, ABVO su 
peticion ta contra realidad, 
mirando cu e sindicato no 
semper a protesta contra me- 
didanan similar for di e gobi- 
erno den pasado. Di otro ban- 
da, e sindicato ABVO ta acusa 
cu e declaracionnan haci pa e 
minister no ta di acuerdo cu 
e berdad y pa e motibo aki ta 
considera su acusacionnan y 
ponencianan sin base. 


Rijkswet op het Consensusrijk ta propone proteccion di data personal pa henter Reino 


(CuraçaoChronicle) - Go- 
bierno Hulandes ta acti- 
vamente trahando riba un 
iniciativa legislativo, con- 
oci como Rijkswet op het 
Consensusrijk, cu e meta 
di harmonisa medidanan 
di proteccion di data per- 
sonal den henter e Reino. 


E movida strategico aki a gen- 
era aprobacion di stakehold- 
ersnan clave incluyendo Cor- 
sou, Aruba y Sint Maarten. 


Den e bista actual, e regula- 
cionnan di Union Europeo 
tocante proteccion di data, 


aplicabel na Hulanda, no ta 
cubri e teritorionan Cari- 
bense di e Reino, incluyendo 
e islanan BES. Reconociendo 
e necesidad pa un cuadro 
robusto y uni, e gobierno 
ta liderando esfuersonan pa 
cera e buraco entre standard 
di proteccion di data na Hu- 
landa Europeo y e partinan 
Caribense. E decisionnan 
cu a surgi for di e reunion 
recien di Conseho di Min- 
ister a delinea e gobierno su 
compromiso pa alinea e nivel 
di proteccion di data den e 
regionnan Caribense aki cu 
e standardnan estableci na 


Hulanda. E iniciativa aki ta 
refleha un strategia proactivo 
den fortifica e proteccion di 
data personal, crea consisten- 
cia y coherencia dentro di e 
Reino. 


Mientras Rijkswet op het 
Consensusrijk ta cuminsa 
tuma forma, e ta representa 
un esfuerso colaborativo pa 
mantene e principionan di 
privacidad y siguridad di data, 
fortaleciendo e compromiso 
colectivo pa sigura e standard 
mas halto di proteccion di 
informacion personal di indi- 
viduonan. 


Sistema di proteccion di Aqualectra ta preveni daño di atakenan cibernetico 


CuraçaoChronicle) 
- 
Como parti di e sistema 
di 
proteccion 
contra 


atakenan 
cibernetico, 
Aqualectra mester a reci- 
entemente desconecta tur 


su conexionnan online pa 
restaura su servicio na cli- 
ente. 


Aqualectra su tecniconan a 
conduci e analisis necesario 
pa sigura cu e atake no taba- 
tin efecto. Aqualectra awo 
a completamente restaura 
su servicio na clientenan y 
ta finalisando e tareanan pa 
restaura tur sistema interno 
cu ta sostene e operacionnan 
diario di manera responsabel. 


Companianan 
di 
utilidad 
mundialmente ta vulnera- 
bel na atakenan cibernetico 
y Aqualectra no ta un ex- 
cepcion. Por mira back na e 
incidente cu a tuma luga na 
Sint Maarten unda a dura 
mas cu un aña prome cu e 
compania di utilidad por a 
restaura su servicio. Altanto 
di e posibilidad di atakenan, 
Aqualectra continuamente a 
traha riba solucionnan digital 
cu por provee e miho protec- 


cion posibel. Tin atakenan 
cibernetico cu e sistema di 
proteccion ta detecta y inme- 
diatamente ta tuma accion 
necesario, pero algun por ta 
hopi mas sofistica. Den e tipo 
di casonan aki, Aqualectra su 
programanan ta programa pa 
automaticamente desconecta 
for di e red cibernetico pa 
provee un proteccion apro- 
pia. Asina cu e sistema haci 
esaki, un analisis profundo 


ta necesario pa sigura cu no 
tabatin penetracion ni daño 
dentro di Aqualectra su siste- 
ma. Na momento cu esaki a 
keda confirma, e sistemanan 
y servicionan por keda res- 
taura. 


Ta importante pa enfatisa cu 
ningun di e blackoutnan re- 
cientemente na Corsou taba- 
tin indicacion di atake ciber- 
netico. 

Corte ta suspende detencion di mucha menor di edad sospechoso den e 
atake contra Baudet 


(NLTimes)—E sospecho- 
so menor di edad for di 
Groningen ken ainda ta 
den detencion pa e atake 
riba Thierry Baudet den 
un cafe luna pasa a ser 
libera riba condicionnan 
pa e corte, segun OM a 
anuncia diahuebs. 


E lider di e partido Forum 
voor Democratie a ser atake 
cu un boter di cerbes na un 
evento di eleccion den un 
cafe na Groningen dia 20 
di november. Despues di e 


atake, Baudet a haya trata- 
mento pa herida di cabes na 
un hospital den e ciudad. 
Despues e politico a yama e 
incidente “un atake politico.” 


Segun 
Dagblad 
van 
het 
Noorden, corte a dicidi 
diahuebs pa suspende e de- 
tencion prehuicio di e sos- 
pechoso. E tabata e prome di 
dos sospechoso pa ser deteni 
inmediatamente despues di e 
incidente. Un segunda sos- 
pechoso, tambe un menor, a 
ser libera caba pero ta keda un 


sospechoso den e caso. Segun 
e corant, e dos sospechoso ta 
gemelos. E abogado di e mu- 
cha a bisa cu e mucha “tabata 
eynan, pero no a haci nada.” 


Pasobra e sospechoso ta 
menor di edad, OM no por 
provee informacion tocante e 
identificacion di e sospecho- 
so diahuebs y e termino di su 
libertad. OM a describi ante- 
riormente e sospecho di dos 
sospechoso como “serio.” 


Aumento skerpi di labor 
sexual ilegal na Hulanda 


(NLTimes)—Labor sexual 
ilegal ta aumentando den 
Hulanda como mas y mas 
trahado sexual ta ofrece 
nan servicionan na cas, 
hotel y barnan di massage, 
segun AD ta reporta. Au- 
toridadnan ta preocupa 
tocante explotacion. 


Segun 
Wetenschappelijk 
Onderzoek- en Datacentrum 
, algun 27,000 aviso di labor 
sexual a ser publica online 
na 2021. Solamente “un por- 
cion hopi chikito” a mustra 
indicacion cu e trahadonan 
sexual envolvi tabatin un per- 
miso pa ofrece e servicionan. 
Ningun cifra mas bieu tabata 
disponibel. Sinembargo, e 
cantidad di negoshi sexual no 
registra a reduci pa casi mita 
entre 2000 y 2014, indicando 
un cambio, segun e corant. 


E cambio ta haci supervision 
y implementacion increible- 
mente dificil, te hasta impo- 
sibel. Trahadonan sexual ta 
ofrece servicionan riba dife- 
rente plataforma, y tin hopi 
aviso duplicante, haciendo 
e casi imposibel pa sa ex- 
actamente con hopi trahado 
sexual ta trahando sin un 
permiso. Y esey ta aumenta e 
riesgo di explotacion, segun e 
National Rapporteur on Hu- 


man Trafficking. 


E municipio di Den Haag 
a mira crecemento enorme 
den e industria sexual no 
registra dentro di e ciudad 
pa varios aña, specialmente 
desde e pandemia, ora tra- 
hadonan sexual tabata sev- 
eramente limita pa preveni 
e plamamento di e coronavi- 
rus. Den Haag tin plan pa kita 
burdelnan di bentana den e 
ciudad. Sinembargo, varios 
politiconan local ta preocupa 
cu esaki lo crea mas trabao 
sexual ilegal. “Pasobra mas y 
mas luga di traha safe ta dis- 
parciendo, trahadonan sexual 
ta forsa di traha den e sector 
ilegal,” segun Kim Vrolijk di 
e partido local Haagse Stad- 
spartij a conta e corant. 


Vrolijk mes ta traha como 
trahado sexual. “Y e chens ta 
minimo cu trahadonan sexu- 
al lo stop di traha ora e ben- 
tananan cera. Esey ta nifica 
cu tin mayormente un cam- 
bio tumando luga. Y esaki ta 
nifica cu trahadonan sexual 
ta disparce for di e bista di 
gruponan di ayudo. Tin mas 
insiguridad: luganan registra 
tin bon acceso na servicio- 
nan di emergencia a caso tin 
problema.” 

48 migrante Haitiano deteni riba isla inhabita west di Puerto Rico 


(AP) 
— 
Autoridadnan 
federal Mericano a bisa 
ayera cu nan a detene 48 
migrante Haitiano kende 
a ser bandona pa contra- 
bandistanan riba un isla 
inhabita 
entre 
Puerto 
Rico y Republica Domini- 
cana. 


Agencia di Aduana y Protec- 


cion di Frontera Mericano a 
bisa cu park rangernan riba 
Isla de Mona a alerta autori- 
dadnan tocante e yegada di 41 
homber y siete muhe. 


Ta bin bahando cada bes mas 
migrante Haitiano riba e isla 
inhabita aki, cu ta rondona pa 
awanan peligroso, mientras 
nan ta purba di huy di po- 


bresa y violencia di gang cu ta 
consumi nan pais. 


Na juni 2022, al menos cinco 
migrante Haitiano a fayece 
y 68 otro a wordo rescata 
despues cu autoridadnan a 
bisa cu contrabandistanan a 
baha e grupo den awa cerca 
di Isla de Mona. 


Amnistia Internacional Peru a bisa cu “ta birando lomba” pa victimanan 
di Fujimori cu su liberacion 


(NTN24) – Ex-presidente 
peruano Alberto Fujimori 
a Sali for di prison diaran- 
son ultimo 6 di december 
oranan despues cu Keiko y 
Kenji Fujimori, su yiunan, 
a drenta na prison El Bar- 
badillo na unda e tabata 
cera. 


Su salida ta tuma luga despu- 
es cu Tribunal Constitucional 
di Peru (TC) diamars ultimo 
a ordena e “liberacion in- 
mediato” di e ex-presidente, 
ken tabatin un condena di 25 
aña di prison pa “crimennan 
di lesa humanidad” di e cual 


solamente a cumpli cu 14 aña 
cera. 
Pa esaki, Marina Navarro, 
director di Amnistia Interna- 
cional Peru, a papia tocante 
e liberacion di Fujimori “pa 
e victimanan e liberacion di 


Alberto Fujimori ta un viola- 
cion pa nan derecho di husti- 
cia. Nan ta birando e lomba 
pa nan. Nan no ta tuma na 
cuenta e reparacion civil y 
tampoco a reconoce e grave- 
dad di e delitonan cu el a 


comete,” el a bisa. 


Navarro a indica cu e victi- 
manan no a ser scucha den 
tur e proceso lo cual ta atenta 
contra nan derecho di husti- 
cia. 
“Victimanan tin derecho di 
berdad, husticia, reparacion 
y garantia di no ripiticion. 
P’esey tin cu pone e victi- 
manan central,” el a sigura. 


Ademas, Corte Interamerica- 
no di Derechonan Humano 
recientemente a publica un 
resolucion den cual tabata 
solicita na Estado Peruano pa 


abstene nan mes di libera e 
ex-gobernante, cu e fin di ga- 
rantisa husticia pa e victiman- 
an di violacion di derechonan 
humano. 


Oranan despues di e libera- 
cion di Fujimori, Gobierno 
di Peru a traves di e canciyer 
Javier Gonzalez Olaechea y 
minister di Husticia, Edu- 
ardo Arana a señala cu nan 
a cumpli cu Convencion 
Americano di Derechonan 
Humano (conoci como Pacto 
di San Jose) y nan a señala cu 
tabatin un sentencia di TC cu 
nan a obedece. 


Mexico ta e pais cu mayor stress laboral na mundo segun OMS 


(NTN24) – Di acuerdo cu 
Organisacion Mundial di 
Salud (OMS), Mexico ta e 
pais cu mayor incidencia 
di stress laboral na mun- 
do. Visionarios 2023 un 
NGO cu ta preocupa pa 
esaki y nan a acudi na Ca- 
mara di Diputado pa pur- 
ba convence legisladonan 
di haci un iniciativa pa 
trek e daño emocional di 
Mexicanonan. 
E cifranan no solamente 
mester causa alerta sino alar- 


ma, e causanan di esaki yama 
“burnout” tambe por genera 
dañonan fisico. E tema di 
deterioro emocional ta costa 
Mexico cerca di 16 mil mi- 
yon peso pa aña. 


Pa papia di e tema aki e ac- 
tivista Raul Rodriguez, inte- 
grante di Visionarios 2030, 
a splica cu nan como NGO 
ta spera di logra den ambi- 
ente laboral reduci e indice di 
stress na trabou. 
“OMS a califica Mexico 


como e pais cu mayor stress 
laboral na Mundo riba di 
economia mas grandi manera 
esun di China of Merca y esa- 
ki tabata prome cu pandemia, 
mi ta kere tin te maken cu e 
cuestion cultural pero inde- 


pendientemente di su origen, 
ta algo urgente cu nos mester 
enfrenta,” manera e invitado. 


“Tin un riesgo di implosion 
social pa tur e descomposi- 
cion social cu ta tumando 
luga na mundo despues di 
Covid y nos ta mira nan re- 
fleha den violencia di genero, 
divorcio, intento di homici- 
dio, abandono di scol, entre 
otro,” e experto a bisa. 


“Nos ta purbando di cambia 


mundo na base di placa of 
structura burocratico, loke 
nos ta busca ta cu sin genera 
un peso di gasto, e norma, 
ta cu awe un casca sin nada 
paden, por contene habi- 
lidadnan pa bida, cultura di 
paz y capacitacion, cu ta prin- 
cipionan di sentido comun 
manera tin empatia, resolu- 
cion di conflicto, lenguahe 
inclusivo y mas,” el a finalisa. 


Presidente eligi di Guatemala a marcha hunto cu indigenanan pa 
“defende democracia” 


(EFE) – Presidente eligi 
di Guatemala, Bernardo 
Arevalo de Leon, ayera di- 
ahuebs a marcha hunto cu 
indigenanan, politiconan 
di diferente partidonan y 
organisacionnan civil pa 
exigi respet pa e resulta- 
donan electoral di e aña 
aki debi na intencion di 
Ministerio Publico (Fisca- 
lia) di trek nan, manera a 
ser denuncia tanto nacio- 
nal como internacional- 
mente. 


“Awe nos ta akinan pa exigi 
no mas corupcion, nos kier 


avansa pa desaroyo digno y 
un patria husto,” Arevalo a 
declara na entrada di Corte 
Supremo di Husticia acom- 
paña di miles di manifestante 
y siguidonan. 


E presidente eligi di 64 aña, 
a gradici autoridadnan indi- 
gena pa lidera e defensa di 
e resultadonan electoral y 
“habri caminda pa lucha pa 
democracia.” 


E marcha a sali for di sede di 
Supremo y a yega na Cor- 
te Constitucional, tribunal 
maximo di e pais y a culmina 


na Ministerio Publico, en- 
tidad señala internacional- 
mente di purba trek e resul- 
tadonan electoral di eleccion 
di 20 di juni y 25 di augustus. 


Arevalo de Leon a recore e 
cayanan principal di centro 
historico di e capital Gua- 
temalteco cu mas di tres 
kilometer acompaña di su 
vice-presidente, Karin Her- 
rera, otro miembronan di su 
partido y un cuerpo di sigu- 
ridad fuerte, el a cuminda tur 
e ciudadano cu tabata wak’e 
for di nan negoshi y banda di 
caminda. 


Ta e prome presidente di 
Guatemala den e siglo aki cu 
ta participa den un marcha 
publico. 


Arevalo di Leon a resalta cu ta 


importante defende e camin- 
da pa su tuma di posesion pa 
por “inicia un capitulo nobo 
na unda ta existi husticia, 
solidaridad y sin discrimina- 
cion.” 


Durante ultimo luna, Merca 
a manda tres funcionario di 
nivel halto pa reuni cu auto- 
ridadnan eligi, asina tambe cu 
e presidente saliente Alejan- 
dro Giammattei, pa resalta e 
importancia cu transicion di 
mando por tuma luga di for- 
ma pacifico y democratico. 

50 cent lo duna placa den donacion na victimanan di agresion sexual 


(TMZ) - 50 cent ta prepa- 
rando pa lansa un docu- 
mentario tocante Diddy y 
su drama reciente, sinem- 


bargo e placa cu e docu- 
mentario aki genera lo ta 
pa un bon causa. 


E rapper di “Get Rich Or 
Die Tryin” su documentario 
binidero tin plan di duna 
luz na e varios acusacion tira 
den contra di Diddy den e 
simannan recien y el a anun- 
cia diaranson cu e ganashi 
lo ser duna den donacion. 
Representante di 50 Cent y 
G-Unit Film and television a 
confirma na TMZ Hip Hop 
cu e documentario aki actu- 
almente ta den desaroyo y 
cu tur ganashi for di e docu- 
mentario aki lo ser duna den 
donacion na victimanan di 
agresion sexual y violacion. 


Rapper Kodak Black aresta 
bao acusacion di cocaina na 
Florida 


(AP) - Rapper Kodak Black 
a ser aresta un biaha mas 
na Florida, e biaha aki bao 
acusacion di posesion di co- 
caina segun e recordnan a 
informa. 


Broward County su prizon a 
registra Bill Kapri, Kodak Black 
su nomber legal como persona 
den custodia riba diahuebs. E 
recordnan di e prizon ta bisa cu 
polis a acusa su persona di a par- 
keer su vehiculo di mal manera, 
posesion di cocaina y di a mishi 
cu evidencia. Kapri no ta un per- 
sona desconoci pa autoridadnan 
di Florida. El a ser aresta aña 
pasa bao acusacion di trafico di 
oxycodone y di posesion di un 
di un substancia controla si un 
receta. El a ser libera cu suma 
di 75,000 dollar y test regular 


di droga como condicion pa su 
libertad. 


Kapri a ricibi ordo di bay re- 
habilitacion pa uso di droga pa 
30 dia anteriormente e aña aki 
despues di no a haci un test di 
droga den februari y despues 
test positivo pa Fentanyl varios 
dia despues, segun recordnan 
di corte. Juni ultimo un ordo 
di aresto a ser duna despues cu 
autoridadnan a informa cu su 
persona no a presenta pa un test 
dia 9 di juni. 


Den januari di aña 2021, presi- 
dent Donald Trump a reduci 
un sentencia federal di 3 aña 
contra e rapper pa falsificacion 
di documentonan usa pa por ad- 
kiri armanan di candela. Kapri a 
cumpli cu mita di su sentencia. 


Pa compaña e anuncio, 50 a 
comparti video nobo di un 
entrevista cu ex artista di 
Bad Boy Mark Curry, unda 
e rapper di Bad Boy 4 Life 
a acusa cu Diddy tabata or- 
ganisa fiestanan y tabata duna 
pildonan y boternan droga 
na e muhenan cu atende e 
fiesta. Tambe el a duna acusa- 
cionnan na su otro enemigo 
Rick Ross den e trailer aki, 


usando Rozay su letranan 
controversial den e cantica 
“U.O.E.N.O” tocante pone 
molly den e champagne di 
hende muhenan ora cu nan 
no tabata wak. 


50 cent te ainda tin cu reve- 
la e fecha di lansamento pa 
e documentario, pero e tin 
basta tempo ta publica to- 
cante Diddy. 

UNESCO-Aruba di bishita na Hulanda den cuadro di Programa di 
Educacion di Cultura y Arte 


Den cuadro di Educacion 
cultural, participacion y ac- 
cesibilidad na arte y cultura, 
LKCA (Landelijk Kennisin- 
stituut Cultuureducatie en 
Amateurkunst) 
hunto 
cu 
OCenW (Ministerio di Ense- 
ñansa, Cultura y Ciencia di 
Hulanda) a invita tur miem- 
bro di Grupo di Trabao pa 
Educacion di Cultura y Arte 
den Reino Hulandes pa par- 
ticipa na un siman di trabao 
di orientacion na Hulanda. 


Ruby Eckmeyer kende ta spe- 
cialista di cultura na secretariado 
di UNESCO-Aruba y tambe 
presidente di e Grupo di Trabao 
aki, hunto cu Dyantha Maduro, 
docente di baile na IPA y miem- 
bro di Comision Nacional di 
Cultura y Arte di Aruba, a rep- 
resenta Aruba. FCP (Fonds voor 
Cultuur Participatie) a subsidia 
e siman di orientacion aki pa 
representante di tur e islanan di 
Caribe Hulandes por a participa. 


Na Hulanda e Centro di Con- 
ocemiento LKCA tin mas di 
20 aña di experiencia trahando 
tanto cu scol como cu organi- 
sacionnan 
no-Gobernamental 
(NGO’s) mientras cu LKCA 
tambe ta forma parti di e Grupo 
di Trabao di Educacion di Cul- 
tura y Arte. LKCA tin como 


meta pa sostene tur loke ta edu- 
cacion cultural, participacion 
na tur loke ta cultura y arte y pa 
haci organisacionnan cultural y 
di arte mas accesibel pa publico. 
E Grupo di Trabao a participa 
tambe na un conferencia ‘Cul- 
tuur met Kwaliteit - CmK’, cu 
FCP hunto cu LKCA a organisa, 
pa tur persona di contacto entre 
un scol y un organisacion cul- 
tural na Hulanda, e asina yama 
CmK-er. Na e conferencia aki 
representantenan 
di 
Aruba, 
hunto cu representantenan di 
Sint Maarten a duna un presen- 
tacion. UNESCO-Aruba a duna 
informacion riba e Programa y 
Framework di Culture and Arts 
Education (CAE) di UNESCO. 
Sint Maarten a duna informa- 
cion riba tur loke nan ta haci na 


Sint Maarten den cuadro di edu- 
cacion di cultura y arte riba nivel 
di educacion no-formal. 


Na e prome Conferencia Inter- 
gubernamental cu UNESCO 
a organisa na 1998, pa haci un 
peticion na henter mundo pa 
formula maneho di cultura pa 
nan país, UNESCO a pidi tambe 
pa reconoce cultura y arte como 
un dimension fundamental di 
educacion. Na e di dos confer- 
encia MONDIACULT, a haci 
un peticion na tur pais-miembro 
pa duna educacion cultural riba 
nivel di e educacion formal, no- 
formal y informal. Educacion 
formal ta tur loke ta tuma luga 
den scol, educacion no-formal 
ta loke ta tuma luga pafo di scol 
organisa pa un instancia of insti- 


tucion, y educacion informal ta 
loke ta tuma luga entre otro den 
famia, na cas, riba caya etc. 


Na 2006 y 2010 UNESCO a or- 
ganisa un Conferencia Mundial 
di Educacion di Arte y na 2011 
UNESCO a proclama un siman 
den luna di mei como e Siman 
Internacional di Educacion di 
Arte. Actualmente UNESCO 
ta reformulando e Framework 
di Educacion di Cultura y Arte 
(CAE), basa riba varios consulta 
cu nan a tene rond 
mundo. 
UNESCO-Aruba 
a 
participa den e consulta di Re- 
gion Caribe y e consulta Inter- 
nacional cu Comisionnan Na- 
cional pa UNESCO. 


Riba nivel di Reino Hulandes, 


desde 2021 e Ministernan di 
e paisnan Aruba, Corsou, Sint 
Maarten y Hulanda a forma e 
Grupo di Trabao pa Educacion 
di Cultura y Arte (CAE). Regu- 
larmente e representante di e 4 
paisnan hunto cu e islanan di 
Boneiro, Saba y Sint Eustatius 
ta reuni online, pa asina pal- 
abra con lo bay traha hunto riba 
nivel di Educacion di Cultura y 
Arte den tur e comunidadnan 
cu ta forma parti di Reino Hu- 
landes. Desaroyo di Educacion 
di Cultura y Arte ta forma parti 
importante di e desaroyo di un 
ser humano, na su bienestar per- 
sonal y den su bida diario. Pa e 
motibo aki ta importante pa crea 
un infrastructura pa Educacion 
di Cultura y Arte, cu ta duradero 
pa nos futuro generacionnan. 

2 Hoben deteni despues di a 
bringa cu otro den bus 


Diahuebs mainta a drenta 
informe di un bringamen- 
to den un bus di Arubus 
den Caya Jose Geerman, 
mesora a dirigi patruyan- 
an na e sitio. 


Un oficial di e team di inves- 
tigacion tecnico y forensyco 
pa casualidad tabata su tras y 
a baha atende cu e caso mien- 
tras patruya tabata na camin- 
da. E oficial a detene ambos 


hoben, na yegada di e patruya 
a tuma nan over. Aparente- 
mente no ta prome biaha 
cu e mesun hobennan aki ta 
bringa cu otro. Unda esun 
cu a subi na e ultimo parada a 
drenta y agredi e otro. E bus 
a keda poco sushi na sanger 
pero otro bus a pasa tuma e 
pasaheronan y a sigui cu nan 
mientras e bus sushi a bay ga- 
rashi pa un limpiesa. 


Helicopter di polis a nota 3 Jeep coriendo sin luz patras di Daimari y a manda patruya pa nan 


Diaranson anochi hopi laat e helicopter di polis duran- 
te patruya a nota 3 vehiculo sospechoso coriendo cu 
luz paga den e area patras di Daimari, mesora a keda 
vigila nan movecion pero alabes a notifica varios pa- 
truya pa mobilisa nan mes pa e area di Daimari. 


Minuciosamente a sigui vigila nan te ora nan a yega na un 
adres eybanda. Na yegada di e patruya a bin compronde cu 
aki ta trata di un grupo di hoben cu a bay pa busca un Jeep di 
nan cu lo a daña y nan a bay tou esaki trece bek na e cas. 


Polis a controla e 3 jeepnan aki ningun di nan tabata tin nan 
papel na ordo y hasta un di nan no tin plachi number mes. 
Polis tabata di bay confisca tur 3 vehiculo pero como cu no 
tin lugar pa pone esakinan na warda polis a hala nan atencion 
severamente ya cu no por core cu auto sin papelnan na ordo. 


Homber cu a bay coy material riba un sitio di construccion den oranan di anochi a ser deteni 


Diaranson anochi a dren- 
ta informe di cu un bisiña 
a nota un pick-up drenta 
un tereno na Sero Pita 
(Baranca) unda tin traba- 
onan di construccion y ta- 
bata cogiendo material y e 
la bay atende cu e persona 
y e pick-up a ranca bay. 


E bisiña a ranca bay su tras 


y a logra par’e banda di Sero 
Pita Minimarket unda eynan 
a yama polis pero ademas a 
surgi un intercambio di pa- 
labranan fuerte y hasta me- 
nasa a cay. Na yegada di po- 
lis a yama e doño kende no 
a duna e persona ey permiso 
pa bay cu nada for di su tere- 
no. El a yama e contratista cu 
a bis’e cu den oranan di dia 


un hende a pasa puntr’e si e 
por bay cu e materialnan cu 
tin pa benta afo y a bis’e cu 
si. E hende ey a bis’e cu e ta 
bay bolbe. Polis a bisa e so- 
spechoso cu e ta deteni pa a 
bay cu materialnan sin per- 
miso di e doño y polis a mus- 
tra e doño su derechonan y 
caminda pa cana. 


Tata a yega cas burachi y 
pleita cu yiu 


Diahuebs mainta a dren- 
ta informe di un caso cu 
hende herida na un cas na 
Palm Beach, mesora a di- 
rigi tanto polis como am- 
bulance na e sitio. 


Na yegada di e patruya a bin 


compronde cu e tata a yega 
cas burachi y a bay pleita cu 
su yiu y esaki a dal e un pu- 
sha, e tata a cay abao kap su 
cabes. Na yegada di e am- 
bulance nan a atende e tata y 
como e kap tabata basta gran- 
di mester a hib’e hospital. 

Europa su dialogo tocante reglanan di AI pausa despues di 22 ora 
y lo continua diabierna 


(AP) - Union Europeo 
su dialogo riba regula- 
cionnan 
comprensivo 
pa inteligencia artificial 
a keda pausa diahuebs 
despues di 22 ora, cu ofi- 


cialnan te ainda purban- 
do di yega un trato pa un 
buki di regla cu lo regula 
e tecnologia tras servi- 
cionan popular manera 
ChatGPT. 


Dia 4 y 5 di december 
WEB Aruba a organisa ‘Consulta di Structura di Tarifa di awa’ 


E sesionnan a sirbi como un 
plataforma di dialogo habri y 
constructivo caminda a discuti 
e structura di Aruba su tarifa di 
awa. 


Pa e sesionnan aki a invita Gobierno 
y representantenan di accionista, 
representante social, gremionan co- 
mercial y sindical, asociacionnan ho- 
telero, sector di cuido, sector di na- 
turaleza y agricultura, institutonan y 
cuido social, scolnan y empleadonan 
di WEB. Bou di guia di un facilita- 
dor participantenan tur a haya am- 
plio oportunidad pa duna feedback y 
sugerencia riba e structura di tarifa 
di awa. 
E proceso aki a haya atencion aña pasa 
na momento cu a ahusta tarifanan a 


consecuencia di prijs di combusti- 
bel halto y a palabra cu lo reevalua 
tarifa y structura di tarifa despues 
di 6 luna. Pa esaki WEB a contrata 
Sra. Marga Buys-Trimp, consehero y 
ex-regulator na Boneiro, pa asesora 
e proceso. Na un manera structura 
a bin ta cana e proceso pa identifica 
e gastonan y haci comparacion di 
tarifa den Reino Hulandes. Durante 
e sesionnan a presenta diferente op- 
cion pa structura di tarifa di awa. 


A base di e informacion ricibi du- 
rante e sesionnan, lo sigui recomen- 
dacion, incluyendo e diferente sce- 
narionan pa Aruba pa loke ta trata e 
structura di tarifa di awa y tumando 
den consideracion e particularidad- 
nan di nos pais. A base di e recomen- 


dacion e siguiente pasonan mester 
keda delinea. 


Awa ta un recurso vital cu ta esencial 
pa mantene salud di tur persona y 
famia. Ademas, e ta un componente 
esencial pa sostene sectornan manera 
agricultura, industria, produccion di 
energia, turismo, desaroyo urbano, y 


Aruba su economia den su totalidad. 


E contribucion di WEB su stakehol- 
dernan den e discusion aki ta di gran 
importancia pa asina haya un bista 
mas amplio di tur aspecto relaciona 
cu consumo di awa. WEB ta gradici 
un y tur cu a participa na e sesionnan 
di consulta. 


Comisario Europeo Thierry 
Breton a publica cu e dial- 
ogonan, cual a cuminsa di- 
aranson atardi na Brussels y 
a dura te anochi, lo continua 
riba diaberna anochi. 


“Hopi progreso a ser haci 
durante e ultimo 22 ora” riba 
Union Europeo su Artificial 
Intelligence Act, el a skirbi. 
Representantenan di e bloke 
di 27 estado miembro, leg- 
isladornan y comisarionan 
ehecutivo ta bao presion pa 
sigura un acuerdo politico pa 
e AI Act. Nan a dura oranan 
ta papia tocante puntonan 
controversial manera AI gen- 
erativo y reconocimento fa- 
cial podera pa AI. 


Tabatin desacuerdo tocante 
con lo regula e modelonan cu 
ta forma e fundeshi, e siste- 
manan avansa cu ta podera e 
proposito general di servicio- 
nan di AI manera ChatGPT 
y Goggle su Bard. 


Legisladornan di Union Eu- 
ropeo tambe kier un pro- 


hibicion riba e sistemanan di 
reconocimento facial a causa 
di preocupacionnan di priva- 
cidad, sinembargo nan ta en- 
contrando problemanan cu 
gobierno di miembronan cu 
si kier usa esaki pa autoridad- 
nan manera polis. 


Oficialnan ta hopi pura pa 


yega na un trato na tempo pa 
por haya aprobacion final di 
Parlamento Europeo prome 
cu esaki kibra pa drenta elec- 
cion proximo aña. 


Tambe nan kier logra esaki 
prome cu December, ora cu 
Spaña su turno pa e presiden- 
cia di Union Europeo caba. 

Aruba Karate Bond ta representa Aruba 
na Corsou 


Recientemente riba 2 di 
december ultimo, dife- 
rente “dojo” (scol di kara- 
te) a participa na e compe- 
tencia “Kyokushinkai In- 
ternational Karate Cham- 
pionship 2023” na nos her- 
mana isla Corsou. Aruba 
Karate Bond pa medio 
di su presidente, “sensei” 
Gustavo Velazquez y di- 
rectiva, ta felicita tur atle- 
ta, instructor y mayor cu a 
biaha pa Corsou y repre- 
senta Aruba. 


Diferente scol di karate 


Atletanan di “dojo” Ryu-Bu 
Kai Aruba, Shotokai Aruba – 
Dojo Shocokan y Dojo Jin Sei 
Kai a participa den e categoria 
di “kumite” (bringamento) 
y a bin cu diferente medaya 
bek Aruba. Tabata un experi- 


encia inolvidabel. E atletanan 
Timoty Halley, Zinar Rubin, 
Sara-Mishe Croes, Elijah de 
Castro, Jakeyell Quandus, 
Reginald Yarzagaray, Nohlan 
Burke, Kyran Tromp y Mare- 
sha Tromp a duna tur loke 
cu tin y a yega Aruba cu 6 
medaya total. Medaya di oro 
tabata pa Reginald Yarzagaray, 
Zinar Rubin, Elijah de Cas- 
tro y Kyran Tromp. Maresha 
Tromp a gana medaya di plata 


y Sara-Mishe Croes medaya 
di brons. 


Preparacion 


E preparacion di e atleta- 
nan tabata den man di cada 
“dojo”. Sinembargo pa pre- 
para e atletanan pa bay e 
campeonato cu mas deter- 
minacion y confianza pro- 
pio, a pidi e colaboracion di e 
coach di Aruba Karate Bond 


Michael Moorer, Ricky Hatton, Ivan Calderon, Diego Corrales eligi pa e 
Boxing Hall of Fame 


(AP)—Michael 
Moorer, 
e prome “left-hander” pa 
gana e titulo di heavyweight 
den boxeo, y campeonnan 
di division II Ricky Hatton 
y Ivan Calderon a ser eligi 
diahuebs pa e International 
Boxing Hall of Fame. 


Diego Corrales, ken a muri dos 
aña despues cu a gana un vota- 
cion di “Fight of the year” na 
2005, ta e otro miembro di e 
klas di 2024 pa e Hall of Fame 
for di e categoria moderno mas- 
culino. E ceremonianan lo tuma 
luga dia 6 pa 9 di juni. E klas di 
13 miembro a ser vota pa miem- 
bronan di e Boxing Writers As- 
sociation of America y un panel 
di historiadonan di boxeo inter- 
nacional. 


Moorer a gana un titulo di “light 
heavyweight” na 1998 den su di 
12 pelea apenas, y a move pa 
heavyweight tres aña despues y 
despues a bira e prome campe- 
on southpaw heavyweight na 
1992. El a gana dos pida di e ti- 
tulo heavyweight despues cu el 
a derota Evander Holyfield na 
1994 pero a ser “knocked out” 
pa George Foreman shete luna 
despues. Moorer lo retene ti- 


tulo na 1996 y a caba su carera 
52-4-1 cu 40 knockouts (KO). 


Hatton a subi pa e top di e di- 
vision di 63kg cu un perdida 
contra miembro di Hall of Fame 
Kostya Tszyu na 2005 y un aña 
despues, “The Hitman” a move 
pa gana un titulo welterweight. 


E bringado Britanico a bay pa 
perde weganan grandi contra 
Floyd Mayweather y Manny 
Pacquiao y a caba 45-3 cu 32 
KO. Calderon (35-3-1, 6KO) a 
representa Puerto Rico na e We- 
ganan Olimpico na 2000 prome 
cu el a construi un carera profe- 
sional cu a inclui titulonan min- 


imumweight y light flyweight. 


Corrales a keda na 40-5 cu 33 
KO y ta miho recorda pa su 
victoria contra Jose Luis Cas- 
tillo na 2005, ora el a ser pusha 
abao dos biaha den e di 10 ronda 
pero a logra stop Castillo un 
rato despues. E campeon super 
featherweight y lightweight a 
muri na 2007 di su heridanan cu 
el a ricibi durante un accident di 
brommer. 


Campeonnan Britanico Jane 
Couch y Aña Maria Torres di 
Mexico a ser eligi for di e cat- 
egoria moderno femenino. Luis 
Angel Firpo den e categoria di 
“old-timer” y Theresa Kibby 
den e categoria femenino di 
“trailblazer” tabata entre e otro 
bringadonan den e klas. 


E resto di e klas pa 2024 ta in- 
clui: entrenador Kenny Adams, 
gerente Jackie Kallen and long- 
time publicista Fred Sternburg; 
reportero Wallace Matthews and 
locutor Nick Charles (difunto) 
den e categoria di observador. 


pa e tambe train e muchanan. 
Coach Alberto Gonzalez Lu- 
jan a keda encarga cu e train- 
ing di e ultimo simannan 


y a pone extra enfasis riba e 
aplicacion corecto di tecnica 
y e bon comunicacion entre 
coach y atleta. 

Parlamentario independiente mr. Gerlien Croes: 
A denuncia na Gobernador otro violacion di 
nos constitucion 


Diaranson merdia Parla- 
mentario Croes a entrega 
un carta na Su Excelen- 
cia Gobernador Alfonso 
Boekhoudt caminda ta 
denuncia e ocasion mas 
reciente den cual Gabi- 
nete Wever-Croes II ta 
viola e reglanan di pro- 
cesonan di ley ancra den 
nos constitucion. Parla- 
mentario 
independiente 
mr. drs. Ryçond Santos 
do Nascimento a com- 
paña Croes ya cu e tambe 
ta para tras di e mesun un 
ponencia y ta co-firmante 
di e documento. 


Mientras e siman aki gobi- 
erno ta activo politicamente 
celebrando 
integridad, 
di 
otro banda ta demostra un 
falta fragante di respet pa Par- 
lamento di Aruba y nos con- 


stitucion, segun Croes. Den 
e miho estilo di Cha Tiger, 
y haciendo uzo di mayoria 
den coalicion y presidencia di 
Parlamento, partidonan MEP 
y RAIZ e siman aki a manda 
un bundel di ley relaciona cu 
entre otro cambio di presu- 
puesto di DOW pa 2023, sin 
cu a laga tur e leynan aki pasa 
na Raad van Advies pa su 
evaluacion y conseho. 


Den e bundel presenta tin e 
Presupuesto Supletorio di 
Pais Aruba, e Presupuesto 
di Parlamento di Aruba y un 
cambio riba presupuesto di 
Departamento di Obranan 
Publico (DOW). Ta den e 
ultimo aki, a core hinca un 
suma na ultimo ora, sin cu 
el a cana e procedura legal 
manera cu si nan a laga haci 
cu e otro dos leynan men- 


ciona. 


Mas specificamente, ta trata 
di un cambio den e presu- 
puesto di 2023 pa DOW ca- 
minda ta bin cu 1.2 miyon 
florin adicional pa atende 
asunto di insinerado na Par- 
kietenbos y mantencion di 
speelplaatsen. Ley ta pre- 
scribi cu un proceso di cam- 
bio di ley asina mester inclui 
conseho di Raad van Advies, 
esey no a sosode. Segun Par- 
lamentario Croes, esaki ta e 
mesun modus operandi cu 
Gabinete Wever-Croes taba- 
tin caba na fin di 2022 y pa 
cual tur fraccion di oposicion 
a bay den protesta. 


Carta dirigi pa Su Excelencia 
Gobernador Alfonso Boek- 
houdt ta sigui: 


Honorabel Sr. Boekhoudt, 


Nos, como miembronan di Staten di Aruba, ta expresa 
nos preocupacion pa cu e acontecimentonan reciente 
relaciona cu un proyecto di ley cu e gobierno a presenta 
recientemente na Staten. E proyecto aki ta relaciona cu 
cambionan den tres leynan importante: 


•	 
e	Landsverordening	di	24	di	november	2022	–	cu	 
ta establece e presupuestonan di e ministerionan di Land 
pa e aña di servicio 2023; 
•	 
e	Landsverordening	di	30	di	november	2022	-	cu	 
relacion cu e presupuesto di Staten di Aruba pa e aña di 
servicio 2023; 
•	 
e	Landsverordening	di	26	di	januari	2023	-	pa	e	 
presupuesto di e Dienst Openbare Werken pa e aña di 
servicio 2023. 


A base di articulo IV.1 di e Constitucion di Aruba, 
ta obligatorio pa consulta e Raad van Advies riba tur 
leynan teritorial, incluyendo cambionan di presupuesto. 
E conseho di Raad van Advies di 22 di november 2023 
ta mustra cu Raad no a ser consulta riba e cambionan 
proponi relaciona cu e presupuesto di e Dienst Openbare 
Werken. 


Gobierno a omiti di consulta Raad van Advies den e 
proceso crucial aki. E cuestion aki a ser treci dilanti durante 
e reunion numero 11 di e Comision Central cu a tuma 
lugar dia 5 di december 2023. Presidente di Staten, despues 
di un palabracion cu un representante di DJWZ, a insisti 
a na continuacion di e proceso legislativo sin e conseho 
di Raad van Advies riba e cambionan proponi relaciona 
cu e presupuesto di e Dienst Openbare Werken. Esaki no 
ta mina solamente e autoridad di Raad van Advies, pero 
tambe e ta mina e proceso legislativo cu ta ancra den nos 
Constitucion. Den e marco di e proceso legislativo aki, 
e asesoria di un instancia independiente, compuesto pa 
profesionalnan altamente cualifica cu experiencia amplio, 
manera nos Raad van Advies, ta esencial pa e preparacion 
di legislacion adecua, cuidadoso y eficaz. 
E asesoria di e Raad van Advies ta crucial tambe pa e 
sociedad. E consehonan di Raad, publica, independiente 
y di alta calidad, ta crea transparencia pa cu e bentahanan 
y desbentahanan di un proyecto di ley, lo cual ta 
contribui pa mehora e participacion democratico den 
e decision legislativo y ta garantisa seguridad huridico 
(rechtszekerheid). 
Por lo tanto, e falta di consulta of di warda riba e conseho di 
e Raad van Advies di parti di gobierno ta hopi preocupante 
y ta mina gravemente e estado di derecho democratico. Por 
lo tanto, nos ta urgi Gobernador pa exhorta gobierno pa 
tuma e medidanan necesario y ordena cu Raad van Advies 
ta ser scucha riba e proyecto di ley menciona, relaciona 
cu e presupuesto di e Dienst Openbare Werken pa 2023. 


E incumplimento di e disposicionnan legal ta pone e 
fundamento di nos estado di derecho democratico den 
peligro y ta mina e confianza di pueblo den e proceso 
legislativo. E urgencia ta aun mas grande, ya cu e no ta 
e prome biaha cu Gabinete Wever-Croes ta viola nos 
Constitucion abiertamente y cu Gobernador mester 
a uza su cargo pa exigi e respet necesario di nos orden 
constitucional. 


Nos ta confia cu, como defensor di nos balornan 
democratico, Gobernador lo tuma e cuestion aki na serio 
y lo tuma medidanan necesario pa garantisa e integridad 
di nos proceso democratico. 


Cu e debido consideracion, 
Parlamentario Gerlien Croes y Parlamentario Ryçond 
Santos do Nascimento 

Ex-miembro di congreso nomina como candidato democrata den 
eleccion special pa reemplasa George Santos 


(AP)—Ex-representante 
Mericano Tom Souzzi lo 
ta e nominado democra- 
ta den e eleccion special 
otro aña pa reemplasa 
miembro expulsa George 
Santos, segun e demo- 
craticonan di New York a 
anuncia diahuebs. 


Lidernan di partido a haya e 
tarea pa scoge nominadonan 
pa e eleccion dia 13 di febru- 
ari, causa ora e legisladonan a 
vota pa kita Santos for di e ca- 
mara siman pasa. Den Souzzi, 
ken tabatin un asiento den e 
congreso pa seis aña, demo- 
craticonan a scoge un candi- 
dato experencia cu reconoce- 
mento politico y un campaña 
den e districto. E careda pa e 
districto, cual ta inclui parti- 
nan di Long Island y un sec- 
cion chikito di barionan na 
New York manera Queens, 
ta spera di gara hopi aten- 


cion mientras ambos partido 
ta enfoca riba New York pa 
por haya control di e camara. 
Republicanonan ainda no a 
anuncia nan candidato. 


E eleccion tambe ta provee 
lidernan democrata na New 
York cu un chens pa desem- 
peo despues cu e partido a 
perde varios districto durante 
e eleccion aña pasa, dunando 


Republicanonan un mayoria 
den e camara. Gobernador 
Kathy Hochul, un democra- 
to, a critica e perdidanan na 
New York, y tin un esfuerso 
financiero y organisacional 
grandi for di e partido pa 
tuma e asientonan back. El a 
reuni cu Souzzi e siman aki 
na Albany pa cuestion’e riba 
su strategia pa gana e asiento 
back y pa sigur’e cu e ta pas 


cu e agenda democrata. 


Souzzi a ser eligi pa drenta e 
camara na 2016 y a gana re- 
eleccion na 2020, prome cu el 
a sali pa lansa e campaña pa 
gobernador. Tambe el a sirbi 
como e alcalde di Glen Cove 
for di 1994 pa 2001, y como 
e ehecutivo eligi di Nassau 
County for di 2002 pa 2009. 


Posibel 
nominadonan 
re- 
publicanonan pa e eleccion 
special ta inclui ex-detective 
policial 
Mike 
Sapraicone, 
veterano di Forsa Aereo Kel- 
len Curry y legislado di Nas- 
sau County Mazi Pilip, un 
hende muhe cu a sirbi den e 
ehercito Israeli, entre otro. 


Aunke presidente democrata 
Joe Biden a gana e districto 
na 2020, republicanonan a 
ricibi un ganashi politico mas 
grandi na Long Island como 


cu varios votado a cambia pa 
e banda republicano durante 
e ultimo añanan. Den elec- 
cionnan local luna pasa, re- 
publicanonan a gana varios 
careda riba e isla, incluyendo 
competencianan den e dis- 
tricto di Santos. 


Santos a haya su mes den 
scandal despues di gana e dis- 
tricto aña pasa. El a bira e uni- 
co di seis miembro den histo- 
ria di e camara pa ser expulsa 
pa coleganan, y e tercer desde 
e Guera Civil Mericano, ora 
el a ser kita for di e camara si- 
man pasa. 


E ta enfrenta proceso crimi- 
nal plania pa otro aña riba 
carganan cu el a horta infor- 
macion di credit card di un 
donante pa gana miles di dol- 
lar den cobramento no auto- 
risa, entre otro. 


Lidernan Turco y Griego ta priminti pa laga añanan 
di animosidad atras 


(AP) —Despues di varios 
di un relacion kibra cu a 
causa tension na nivel- 
nan alarmante, rivalnan 
regional Griego y Turco 
a tuma un stap grandi pa 
mienda relacion durante 
reunion na Atenas entre 
presidente Turco Recep 
Tayyip Erdogan y prome 
minister Kyriakos Mitso- 
takis. 


Durante un dia di diploma- 
cia intenso, e dos pais a firma 
varios trato di cooperacion 
riba comercio, energia y edu- 
cacion, y a anuncia un ruta 
pa consultanan den futuro 
diseña pa preveni crisisnan. 
“Ta natural pa tin problema 
entre dos bisiña ora por hasta 
tin malcompresion entre ru- 
man,” Erdogen a bisa durante 
declaracionnan 
pa 
prensa 
despues di reuni cu prome 
minister Mitsotakis. “Loke 
ta importante ta e determina- 
cion pa resolve nan.” 


Cu ambos lider mustrando 
un desviacion for di e retorico 
hostil durante e ultimo añan- 
an, Erdogan a papia di e fron- 
tera comparti pa e dos pais- 
nan den e Lama Egeo. “Nos 
kier converti e Egeo den un 
lama di paz y cooperacion,” el 
a bisa. “Nos ta desea di ta un 
ehempel pa mundo cu e stap- 
nan cu nos ta tumando hunto 
como Turkia y Grecia.” 
Erdogan a priminti siman 


pasa pa adopta un acerca- 
mento “win-win” cu por crea 
e fundeshi pa cooperacion 
amplio, cu speransa di tam- 
be restaura e relacion di su 
pais cu aliadonan den west. 
Riba su bishita diahuebs, el a 
menciona brevemente e pun- 
tonan di contencion di Turkia 
cu Grecia. 


Durante e ultimo 50 aña, dis- 
putanan tenso a hera causa 
guera entre Atenas y Ankara 
tres biaha. Enfocando riba 
fronteranan maritimo y dere- 


chonan di exploracion pa 
recursonan den e Lamanan 
Egeo y Mediteranneo, e ul- 
timo episodio di tension a 
sosode na 2020, ora navenan 
maritimo a persigui otro den 
secreto den e Lama Mediter- 
anneo. Mientras relacionnan 
a deteriora, Erdogan a bisa 
aña pasa cu e tin interes mas 
pa reuni cu Mitsotakis—pero 
e bishita diahuebs a marca 
nan tercer reunion e aña aki. 
Mitsotakis a nota e importan- 
cia di e “ruta mas calma” cu 
nan relacion bilateral ta riba 


dje durante e ultimo par lu- 
nanan. 
E significancia di relacionnan 
mehora ta extende mas leu di 
e relacion bilateral y por yuda 
Turkia mienda relacionnan 
tenso cu e otro aliadonan di 
Union Europeo. Un me- 
horacion importante ta enfo- 
ca riba migracion y estableci- 
endo canalnan di comunica- 
cion entre guarda costanan di 
Grecia y Turkia. 
Mitsotakis a anuncia plannan 
pa provee visa di vakantie pa 
Turconan bishitando islanan 


Griego y a expresa apoyo pa 
e peticion di Ankara pa relaha 
restriccionnan di biahe pa 
nacionalnan Turco dentro di 
Union Europeo. Otro acuer- 
do ta inclui tratonan riba co- 
mercio, energia, educacion, 
agricultura, deporte, tecno- 
logia y turismo. Mitsotakis a 
bisa cu un “meta realistica” 
durante e proximo cinco 
añanan tabata pa comercio 
bilateral, cual actualmente 
ta para riba mas cu 5 biyon 
euro, pa aumenta pa 10 biyon 
euro. 

Resultado Sorteo 
7 december 2023 


Cadena Alexander Lottery ta presenta resultado di weganan di suerte 


merdia 



3 



5155 


Sorteo # 4117 


Sorteo # 991 


Leo 


X3 


000 


Sorteo # 4117 


Sorteo # 2173 


2741 


9883 


Sorteo # 4117 


8280 


2499 


X2 


6116 


Letter 


0 
0 
0 


0 


0 
3 


166 


0 
0 
0 
0 
0 



1 



FP 
07-11-15-21-26 


8320 


Joker 


0798 
170.000,- 


x Jackpot 
x match 4+ 


Proximo Jackpot 


FP 


117 


x Jackpot 


Sorteo # 8116 
Sorteo # 


Sorteo # 1865 


4049 


0195 


Sorteo # 7160 


1865 


x Jackpot 


x match 4 
x afl. 12,00 


1408 


Sorteo # 5919 


Sorteo # 849 


x afl. 500,00 


x afl.15,00 
x afl 50.00 


Tauro 


196432 


Sorteo # 136 


Cachi Cachi 


x afl 8,00 


Mega Ball 


Proximo Jackpot 


270.000,- 


x match 4 


x match 4 
52.000,- 


Proximo Jackpot 


Sorteo # 


Sorteo # 6323 


Afl. 370.000,- 


anochi 


diario 
Korsou 
super4 
flamingo 


0451 
5198 
3527 
9619 
5885 
5537 
super5 
9787 
4904 
1226 
54938 
7214 


sorteo/servicio 


Bazar di Pasco na Biblioteca 
Nacional 


Diabierna awor, dia 8 di 
december biblioteca ta 
crea un ambiente di Pasco 
cu un Bazar Navideño. 
Durante e Bazar ta bende 
cuminda y snacks tradi- 
cional di Pasco. 


Sigur no por falta e entreteni- 
mento durante e anochi. Tin 


un show cu ta cuminsa pa 6or 
di atardi cu Sonido di antaño, 
Stephany Quandt, Grupo di 
Baile y Ivy y su grupo. Nos 
ta invita comunidad pasa un 
rato ameno den ambiente di 
Pasco na biblioteca. E activi- 
dad ta cuminsa 5or y ta sigui 
te 9or y mey di anochi. Un 
invitacion ta bay pa tur. 


Invitacion S.S. di misa 
na Misa Birgen di Fatima 
Dakota 


Reverendo Pastoor Jozef 
Pelc y Reverendo Diacono 
Michael Nicolaas ta invita 
parokianonan, 
pension- 
adonan y pueblo di Aruba 
pa asisti diabierna awor 
8 december 2023 na un 
Santo Sacrificio di Misa 
pa 8’or di mainta na misa 
Birgen di Fatima na Da- 
kota. 
Esaki en conexion cu Fiesta 
Warda di Inmaculada Con- 
cepcion di La Birgen Maria. 
Por Fabor tuma bon nota cu 
E SS di misa di 7’or di ano- 
chi ta cancela. Anochi pa 7’or 
tin Celebracion Nacional di 
Santo Sacrificio di Misa na 
Misa Inmaculada Concep- 
cion na Santa Cruz cu pres- 
encia di nos Obispo Luis 


Antonio Secco. No tin santo 
sacrificio di misa na ningun 
parokia pa 7’or di anochi! 


Oficinanan di Departamento di Asunto 
Social ta cera dia 8 december merdia pa 
reunion di personal 


Departamento di Asunto 
Social ta participa cu su 
oficinanan lo cera pa pu- 
blico diabierna 8 di de- 
cember 2023 pa 11.30 di 
mainta en conexion cu 
un reunion pa emplea- 
do. Pa e motibo aki nos 
ta pidi nos clientenan cu 
tin rekisitonan pendien- 
te, of si mester regla un 
machtiging pa haci esaki 
prome cu dia 8 di decem- 
ber venidero. 


Tur servicio pa clientenan y 
publico en general lo reanuda 
riba dialuna 11 di december 
for di 7.30 di mainta. 


Gerencia y personal di De- 
partamento di Asunto Social 
ta gradici tur su clientenan pa 
e comprension. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Oduber 
Tel. 582 1780 


San Nicolas: 
San Lucas 
Tel. 584 5119 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


TA BENDE 
caha di Orgel aña 1997, 
6 cylinder cu su loudspekers 
Fls.14.000 por yama 
Tel. 593 9614 
Mr. Loy Ras 749 2533 
___________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


SERVICIO PUBLICO 
masaje reductores, terapias 
para el dolor, terapia infraroja, 
kinesiotape, tratamiento faciales 
avicenastraat #18 local a 
Tel. 566 1412 /561 8520 
________________________ 


SERVICIO PUBLICO 
Ta traha y renoba cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


aviso@bondia.com 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA OFRECE 
Servicio pa hacer limpieza y 
cuido de niños 
Pa mas informacion 
Tel. 569 3253 
_________________________ 


Pronostico di tempo 


SERVICIO PUBLICO 
nos ta chapi, corta y planta 
mata, brinda tur servicio cu bo 
cura mester. Tira sushi afo, 
Tel. 738 1908 
________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles, laba tapijt 
laba vloer 
Tel. 593 9464 
________________________ 


TA HUUR 
camber cu tur cos inclui 
na Playa 
Tel. 564 1979 
_________________________ 


TA HASI 
Trabou di Pleister 14fl mts2, 
Pintura, Patios y Bloki 
Tel : 6302305 


_____________________________________ 


Tempo: 
Awe tardi y awe nochi: par- 
cialmente nubla cu un awa- 
sero breve 
Den marduga y mañan: vari- 
ablemente nubla cu un awa- 
sero breve 


Temperatura maximo 31 gra- 
do Celsius 
Temperatura minimo 27 gra- 
do Celsius 
Indice di calor (heat index) 
den y rond di oranan di mer- 
dia: 32 pa 38 grado Celsius 
UV index: 8 


Bahada di solo : 6:14 pm 
Subida di solo : 6:49 am. 


Biento: 
Modera for di direccion gen- 
eralmente oost; forsa 3 te 
4 (12 te 30 km/ora, 7 te 16 
nudo). 
Den dia basta fuerte te po- 
siblemente fuerte den rafaga; 
forsa 5 te 6 (31 te 50 km/ora, 
17 te 27 nudo). 


Situacion general di tem- 
po pa proximo 24 ora: 
Un disturbio zwak den parti 
oost di Caribe ta trece hume- 
dad cu e fluho di biento den 
area. 
Esaki lo pone temporal- 
mente mas nubia pasa riba 
region local y produci local- 
mente un 
awasero pasahero te breve. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na partinan oost te noord- 
west di costa: generalmente 
modera cu olanan entre 4 pa 
5, localmente 6 pia. 

Het mooiste van het leven zijn die sporen van liefde 
die wij achterlaten als wij heengaan. 


Met veel verdriet en pijn in ons hart, kondigen wij 
het overlijden aan van onze dierbare: 


Nadine Cecilia SALAS, 
Geboren op 26 februari 1968 te Aruba, 
Overleden op 3 december 2023 te Aruba. 


Moeder: 
†Gerda M. de Groot; 
Vader: 
†Sidney L. (Sonny) Salas. 


Broers en zussen: 
†Esther (Popi) Salas, 
†Sidney Salas, 
†Maritza Salas, 
†Richard Salas, 
Haar beste vriendin 
en gekozen zus: Monique J.L. Yarzagaray (Aruba) 


Naaste vrienden 
en vriendinnen, haar 
gekozen familie: 
Igor Monzon en Yvonne Hesse (Nederland); 
Frederick en Monica Nuboer (Aruba); 
Renwick Heronimo (Aruba); 
Annette Ybeles Smit (Aruba); 
Ineke Jobse (Aruba); 
Marion Pijper-Overweel (Aruba); 
Mercedes Pietersz (Aruba); 
Alyssa Reiziger (Nederland); 
Leroy Reiziger (Nederland); 


Ooms en tantes: 
Francis Bouwman en kinderen (Curaçao); 
Ludmilla Bouwman en kinderen (Curaçao); 


Neven, nichten 
en familie in het 
buitenland: 
Sumiree van Dinter (Nederland); 
Souyene Salas (Nederland); 
Sinuhe Oomen (Curaçao). 


Overige familie, vrienden, kennissen, bekenden en 
collega's. Onze excuses indien wij in ons verdriet 
iemand zijn vergeten. 


De afscheidsdienst zal gehouden worden op 
zaterdag, 9 december 2023, van 14:00 tot 16:00 uur, 
te Pray Funeraria, aan de Van Speykstraat 1 te San 
Nicolas. 


Gelieve geen bloemen of kransen. Er zal een 
inzamelingsbus zijn. De inhoud wordt gedoneerd 
aan een kunstzinnig, artistiek doel dat Nadine nauw 
aan het hart lag. 


"Romanonan capitulo 14 versículo 8: pasobra si 
nos biba, ta pa Señor nos ta biba, òf si nos muri, 
ta pa Señor nos ta muri; pesei, sea ku nos biba òf 
ku nos muri, ta di Señor nos ta". 


Cu inmenso tristeza, nos ta anuncia fallecimen- 
to di nos mama/wela: 


Flora Maria Hoevertsz-Webb 


Na nomber di su 
Mayornan: †Jacintho Hoevertsz 
†Florentina Kelly-Hoevertsz 


Casa: Alberto Webb 


Yuinan: Desiderio Gilberto Webb 
Sherwin Alexander Webb y Francis 
Lantigua-Espinal 


Nietonan: Richard Alexander Webb y Athenae 
Beverly Leticia Hill 
Gilbert Alexander Webb 


Nieta di criansa: Evelin Maduro y famia. 


Cuña: Rosa Webb 


(Acto)Primo y primanan: 
Odette Ideltrice Ramos y demas famia. 
Eddy Petrochi y demás famia. 
Su bon bisiña y amiga mane ruman: 
Mercedes de Andrade y famia 
Maria de Moura y famia 


Demas famianan: Webb, Lantigua-Espinal, Ho- 
evertsz, Petrochi, Maduro, Kelly, Jacopuchi, 
Falconi, Donata, Peña, Dubero, Vrolijk, Croes, 
Kransen, Andrade, De Moura, demás (acto) 
primo y primanan, ihanan, comer y compernan, 
bisiñanan y demas sernan queri 


Nos ta invita Boso pa participa na e acto di 
entierro cu lo tuma lugar diasabra 9 di decem- 
ber 2023 di 9 or pa 11 or di mainta na Aurora 
Funeral Home y despues lo Sali bai pa santana 
Central na Sabana Basora 


Nos ta pidi nos disculpa si den nos tristeza nos 
por a lubida algun ser queri. 


Despues di acto di entierro no ta tuma bishita/ 
condolencia na cas. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


A bai sosega den brasa di Señor: 


Myrna Maria Mansur 
*22-05-1937 - †05-12-2023 


Na nomber di su: 
Yiunan: 
Johnny Ponson 
Eve Ponson y Arthur Frans 
Alexia Semeleer 
Juan Carlos Gabler 


Ruman: 
Glenda y Maiky Maduro-Mansur 


Nieto(a)nan: 
Joal Ponson y Janina Geerman y yiunan 
Nanine Ponson y Joseph Loaiza 
Alan Gabler y Vanesa Croes y yiunan 
Laura Gabler y Gilmar Arends 
William Ponson 


Sobrino(a)nan: 
Junior Maduro 
Farrel Maduro 
Elaine y Mike Rawn-Maduro 
Fernando Mansur 
Derrick Huntington 
Charlaine y Ryan Alexander-Huntington 


Primo(a)nan, demas famia Mansur, Ponson, 
Maduro, Gabler, Frans, Huntington, Alexander, 
Rawn Muyale y Semeleer 


Ayudantenan y amigonan di cas di cuido Cas 
Cristelle en especial: Stella, Lidia, Ronny y Lilia 


Ta invita pa e anochi di condolencia cual lo tuma 
lugar na Aurora Funeral Home Diabierna 8 di 
December 2023 di 7or pa 9or di anochi. 


Ta invita tur bisinja, amistad y conocirnan pa asisti 
na e acto di entiero cual ta tuma lugar Diasabra 9 di 
december 2023 di 2 pm pa 4or pm na Misa Fatima 
di Dakota y despues lo sali bai pa Santana Catolico 
na Playa. 

When tomorrow starts without 
me, don’t think we’re far apart. 
For every time you think of me, 
I’m right here in your heart. 


It is with our deepest sorrow 
that we announce the passing 
of our beloved husband, father, 
grandfather, brother, and uncle. 


Romeo Cordell 
Peterson 
“Romy” 
“Pete”, Former Director M.L. King School 


Sunrise January 1, 1943 – Sunset November 30, 2023 


Left to mourn are: 
His loving wife: 
Marlene Peterson 
His children: 
Ryan & Juliet 
Roger & Nina 
His grandchildren: 
Roan & Romeo 


His siblings: 
Mary Peterson†, Monica Peterson†, 
Leonard Peterson, Roland Peterson†, 
Rona Peterson & Molly Peterson. 
His in-laws: 
Lesley & Mayra (CUR), Terrance† & Vivian (CUR), 
Janice† & Hans (NL), 
Margie & Eugene (NL), Cheryl & Hermo (NL), Jo 
Anne† & Jo† (NL). 
His nieces, nephews, cousins & families: Peterson, 
Lejuez, Polak, Bislip, Fernandes Pedra, Every, Harper, 
Wever, Carvalhal, Leone & his colleagues from the M. L. 
King School. 


We apologize if during our moment of grief, we may have 
forgotten to mention any family members. 


Our heartfelt thanks go to Dr. H. Lanting, Zorgmanager 
Miriam Kock and all the caregivers at Huize Maris Stella, 
Section Aloe. 
In memory of Romeo there will be a donation box at the 
funeral for donations to Huize Maris Stella, Section Aloe. 
The funeral will take place on Friday, December 15th, 
2023, from 1:00 p.m. until 4:00 p.m. at Aurora Funeral 
Home. Followed by the interment at the Cemetery at 
Sabana Basora. 
We apologize for we will not be receiving condolences at 
home after the funeral. 


“Laga e speransa ku boso tin 
hasi boso contento; 
Persevera den tempo 
di tribulashon; Resa 
constantemente.” 
Romanonan12:12 


Ta anuncia cu a bay sosega, nos 
tata, welo, ruman, omo, primo, 
amigo, ruman di iglesia 


Raul Anselmo de Palm 
*13 januari 1958 - †6 december 2023 


Acto di entiero lo wordo anuncia despues. 


Salmo: 23 
Señor ta mi wardador mi no 
tin falta di nada. 
Den cunucu di yerba berde 
e ta ponemi sosega. 


Cu yen di recuerdonan 
bunita, nos ta participa 
fayecimento di: 


Edna Fingal-Meyers 
4 mei 1934 – 3 december 2023 


Na nomber di: 
Su mama y tata: 
†Maria Meyers-Martis 
†Arthur Meyers 


Su casa: 
†Juan de Dios Fingal 


Su rumannan: 
†Fredis y Manuela Fredema y famia 
Gerard Meyers y famia 
Rina Ibarra y Gerard y famia 
Irena Tromp y famia 


Su yiu y casa: 
Edna Meyers y Roland Pang y famia 


Su nietonan: 
Timothy 
John-Morgan 


Su subrino(a)nan, ihanan, demas famia y amigo(a) 
nan 


A despedi di e defunto den seno familiar dia 7 di 
december 2023. 


Laga tur locual cu ta spera 
mi ta Bunita 
Laga tur locual cu mi 
encontra na caminda ta 
Bunita 
Laga tur locual cu ta 
rondonami ta Bunita 
Y laga esakinan termina den 
tur Bunitesa 
Autor: Cado Wever 


Cu inmenso dolor na nos curason nos ta participa 
fayecimento di: 


Sra. Emelinda M. Tromp 
Cariñosamente yama “Linda of wela Linda” 
*31-05-1960 - †03-12-2023 


Na number di su 
Mayor nan: †Feliz Tromp & †Carmen Tromp 
Carrasquero 


Yiu nan: 
Jonathan Farro y Nathalie Donata 
Giovannie Farro y Marisol Farro-Fuentes 


Nieto/a nan: 
Isabella Farro 
Delilah Farro 
Brandon Farro 
Sivan Farro 


Ruman nan: 
Maria Tromp y famia 
Cornelio & Elba Tromp y famia 
†Sibilina T. Tromp y famia 
Andrea Tromp y famia 
† Merita Tromp y famia 
Jeannette Tromp 
Estrellita & Trevor Rolle y famia 
Evelinda & Rudi Tromp y famia 
† Anushka Tromp y famia 


Omo stima: Candido Carrasquero y famia 


Ayudante na cas: Auristela 


Demas primo/a nan, tanta nan, iha nan, bisiña nan, 
comer/comper nan, amistad nan & ex collega nan 
di Divi Divi. 


Amiganan di cas: 
Filomena Tromp 
Tina Maduro 
Helena Solognier 
Magdalena Wever 


Demas famia: Tromp, Farro, Fuentes, Donata, 
Carrasquero, Wild, Obispa, Silverio de Jesus, 
Croes, Vrolijk, Quandt, Rolle, Dirksz, Werleman, 
Quandus, de Cuba, Martha, Todd, Roza, Kelly, 
Jacinto, Giel, Gomez, Franken, Danjo, Peasch. 


Ta invita pa acto di entierro cu lo tuma lugar 
diasabra 9 di december 2023 na Misa Santa Anna 
na Noord pa 2 or di atardi, response ta cuminsa 
4 or. 


Despues lo sali pa Santana Catolico na Noord. 


Nos ta pidi disculpa si den nos tristeza nos por a 
lubida un of otro famia. 


“Señor ta mi wardador, 
mi’n tin falta di nada. 
Den cunucu di yerba 
berde e ta ponemi 
sosega. 
E ta hibami na awa 
trankil, 
pa mi bolbe haña forsa”. 
Salmo: 23 


Cu dolor na nos 
curason, nos ta participa 
fayecimento di nos ser stima: 
Alba Luz Ortiz Añez 
*30-11-1952 - †02-12-2023 


Acto di despedida lo wordo anuncia despues 


